title: Marin Marais

text: Marais (Gerard Depardieu) esiintyi keskushenkilönä vuoden 1991 elokuvassa "Kaikki elämän aamut". Säveltäjän musiikki sai elokuvan kautta uutta kansainvälistä huomiota.


title: Thomas Tomkins

text: Thomas Tomkins (1572–9. kesäkuuta 1656) oli brittiläinen säveltäjä ja urkuri. Hän sävelsi muun muassa madrigaaleja ja kosketinsoitinmusiikkia.


title: Thomas Tomkins

text: Tomkins syntyi St David'sissa, Walesissa. Myös hänen isänsä oli muusikko. Tomkins opiskeli William Byrdin johdolla Lontoossa. Lontoossa ollessaan hän tutustui myös säveltäjä Thomas Morleyhin. Vuosina 1625–1628 Tomkins toimi urkurina Chapel Royalissa. Hän toimi sen jälkeen Worcesterin katedraalissa, mutta menetti työnsä Englannin sisällissodan aikana vuonna 1646. Tomkins kuoli vuonna 1656.


title: Gaetano Pugnani

text: Gaetano Pugnani (s. 27. marraskuuta 1731, Torino; k. 15. heinäkuuta 1798, Torino) oli italialainen viulisti ja säveltäjä. Hän opiskeli viulunsoittoa muun muassa Giuseppe Tartinin johdolla. Vuonna 1752 Pugnani pääsi viulistiksi kuninkaalliseen kappeliin Torinossa. Pugnani esiintyi uransa aikana ympäri Eurooppaa, mutta palasi vuonna 1770 Torinoon, jossa hän kuoli heinäkuussa 1798. Pugnani sävelsi muun muassa viulumusiikkia ja oopperoita.


title: Raimbaut de Vaqueiras

text: Raimbaut de Vaqueiras (n. 1150–1207) oli ranskalainen trubaduuri. Häneltä on säilynyt 33 runoa ja niistä seitsemään myös musiikki. Raimbaut de Vaqueiras syntyi Vaqueiradissa, Ranskassa ja asui myöhemmässä elämässään jonkin aikaa Italiassa.


title: Peirol

text: Peirol (n. 1160–1222) oli ranskalainen trubaduuri ja ritari. Hänen arvellaan olleen kotoisin Auvergnesta. Peirolilta on säilynyt 32 laulua. Peirolin musiikkia on levyttänyt muun muassa Clemencic Consort -yhtye.


title: Raimon de Miraval

text: Raimon de Miraval oli ranskalainen trubaduuri. Hänen arvellaan olleen kotoisin Carasconnesta. Raimon de Miraval syntyi 1100-luvulla ja kuoli vuonna 1213 tai myöhemmin. Raimon de Miravalilta on säilynyt 48 laulua, joista vain kahdenkymmenenkahden musiikki on tallella.


title: Michael Posch

text: Michael Posch (s. 19. joulukuuta 1969 Graz) on itävaltalainen muusikko. Hän opiskeli nokkahuilun soittamista. Posch johtaa tällä hetkellä vanhaan musiikkiin erikoistunutta Ensemble Unicorn -yhtyettä. Hän on työskennellyt myös muiden vanhan musiikin yhtyeiden, kuten Clemencic Consortin ja Oni Wytarsin kanssa.


title: Touch Me

text: Touch Me on yhdysvaltalaisen rockyhtye The Doorsin kappale vuoden 1969 albumilta "The Soft Parade". Itse kappale julkaistiin singlenä jo vuoden 1968 joulukuussa, ja se nousi Yhdysvalloissa singlelistan sijalle 3. Suomessa se ylsi sijalle 23.


title: Touch Me

text: Kappaleessa on käytetty erilaisia vaskipuhallinsoittimia. Kappaleen nimeksi ajateltiin aluksi antaa "Hit Me", mutta yhtyeen solisti Jim Morrison piti lopullista nimeä kuvaavampana.


title: Touch Me

text: Kappale kuullaan myös komediaelokuvassa "School of Rock", jossa koomikko Jack Blackin esittämä henkilö laulaa syntetisaattorin siivittämänä kappaleen alkusanat käyttäen osaksi omia sanoituksiaan tilanteeseen.


title: Music of the Troubadours

text: Music of the Troubadours on levy-yhtiö Naxoksen julkaisema kokoelma trubaduurien musiikkia. Levyn kaikki kappaleet ovat esittäneet Ensemble Unicorn ja Oni Wytars. Levy äänitettiin Wienissä kesäkuussa 1996.


title: Henry McGee

text: Henry James Marris-McGee (14. toukokuuta 1929 Kensington, Lontoo, Iso-Britannia – 28. tammikuuta 2006) oli brittiläinen näyttelijä. Hänet tunnetaan parhaiten rooleistaan television sketsisarjassa "Benny Hill Show". Hän näytteli myös brittikomediasarjassa "Mennään bussilla". McGee tuli tunnetuksi Isossa-Britanniassa myös lukuisista esiintymisistään mainoksissa. TV-sarjoissa hän yleensä esitti elegantteja ja korrektisti käyttäytyviä henkilöitä.


title: The Best of The Doors (vuoden 2000 albumi)

text: The Best of The Doors on vuonna 2000 julkaistu The Doorsin digitaalisesti remasteroitu kokoelma, joka sisältää kaikki vuonna 1973 julkaistun samannimisen kokoelman kappaleet ynnä muita. Yllättäen kokoelma ei sisällä kappaletta "Peace Frog", joka on albumilla "Morrison Hotel".


title: Dynamicum

text: Dynamicum on Ilmatieteen laitoksen toimitalo, joka sijaitsee Helsingin Kumpulassa Helsingin yliopiston kampusalueen yhteydessä. Talon rakennustyöt alkoivat syksyllä 2003, ja talo valmistui syyskuussa 2005. Aluksi talossa toimi myös Merentutkimuslaitos, jonka toiminta sulautettiin Ilmatieteen laitokseen ja Suomen ympäristökeskukseen vuoden 2009 alusta lähtien. Kesästä 2009 lähtien Helsingin yliopiston fysiikan laitoksella on ollut Dynamicumissa tiloja. Tasavallan presidentti Tarja Halonen vihki rakennuksen käyttöön 8. marraskuuta 2005. Talossa työskentelee noin 550 henkeä.


title: Dynamicum

text: Rakennuksen ovat suunnitelleet arkkitehdit Timo Vormala ja Erkki Karonen.


title: Luettelo basisteista

text: Luettelo basisteista voi tarkoittaa seuraavia:


title: Folquet de Marseille

text: Folquet de Marseille (1155–1231) oli ranskalainen trubaduuri. Hän syntyi ja vietti varhaisimmat vuotensa Marseillessa. Folquet de Marseille oli vuodesta 1205 kuolemaansa saakka Toulousen piispa. Häneltä on säilynyt yhdeksäntoista runoa, joista kolmeentoista myös musiikki.


title: The Best of The Doors (vuoden 1985 albumi)

text: The Best of The Doors on vuonna 1985 julkaistu The Doors -kokoelma, joka sisältää suurimmaksi osaksi yhtyeen tunnetuimpia kappaleita. Albumista on julkaistu vuonna 1991 CD-versio ja 2006 remasteroitu versio.


text: CD 1:CD 2:


title: Lauri Kokkonen

text: Lauri Hermanni Kokkonen (9. elokuuta 1918 Pielavesi – 6. lokakuuta 1985 Oulu) oli suomalainen näytelmäkirjailija, lääninkouluneuvos ja professori h. c. Tunnetuimpia hänen näytelmistään ovat "Ruskie neitsyt", "Viimeiset kiusaukset" ja "Laahus".


title: Lauri Kokkonen

text: Kokkosen vanhemmat olivat maanviljelijä Aapeli Kokkonen ja emäntä Augusta Jauhiainen. Puoliso vuodesta 1942 oli Tyyne Ikonen. Lauri Kokkonen pääsi ylioppilaaksi Kiuruveden yhteiskoulusta 1954 ja valmistui kasvatustieteiden kandidaatiksi Jyväskylän kasvatusopillisesta korkeakoulusta 1956. Hän toimi kansakoulunopettajana muun muassa Kiuruvedellä sekä kansakouluntarkastajana Oulussa, jossa oli myös lääninhallituksen kouluosaston päällikkönä.


title: Lauri Kokkonen

text: Lauri Kokkonen oli säveltäjä Joonas Kokkosen pikkuserkku. Heidän yhteistyönään sai vuonna 1975 ensi-iltansa ooppera "Viimeiset kiusaukset", joka pohjautuu Lauri Kokkosen samannimiseen näytelmään.


title: Lauri Kokkonen

text: Rovasti Urpo Kokkonen on Lauri Kokkosen veli.


title: Piilomainonta

text: Piilomainonnalla tarkoitetaan mainoksia, joita ei varsinaisesti esimerkiksi televisiosarjan aikana selvästi ilmaista mainoksiksi. Mainokset on kirjaimellisesti piilotettu esimerkiksi televisio-ohjelmaan tai sanomalehden artikkeliin.


title: Piilomainonta

text: Piilomainonnassa mainostajan haluama tuote voidaan esimerkiksi varta vasten mainita ohjelmassa tai sitä voidaan kehua paremmaksi kuin muut vastaavat tuotteet.


title: Piilomainonta

text: Tuotesijoittelussa mainostajan haluamia tuotteita käytetään mediassa. Elokuvan tai televisiosarjan henkilö esimerkiksi ajaa mainostajan haluamaa autoa tai juo hänen haluamaansa olutta. Tuotesijoittelu ei aina ole piilomainontaa.


title: Edmond Halley

text: Edmond Halley (joskus "Edmund", 29. lokakuuta 1656 – 14. tammikuuta 1742) oli englantilainen tähtitieteilijä, geofyysikko, matemaatikko, meteorologi ja fyysikko. Hän oli aikansa johtava tähtitieteilijä. Vuodesta 1720 hän oli Greenwichin observatorion johtaja. Hän havaitsi matkoillaan Afrikassa ja Amerikassa magneettisen ja maantieteellisen pohjoisen eron eli erannon sekä toimitti 1701 ensimmäisen aihetta käsittelevän kartan. Revontulet Halley selitti magneettiseksi ilmiöksi ja hän keksi peilioktantin sekä käytti ilmapuntaria korkeusmittauksiin. Hän toimi Kuninkaallisena tähtitieteilijänä ("Astronomer Royal") ja Greenwichin kuninkaallisen observatorion johtajana vuosina 1720–1742. Halley luetteli 341 eteläisen taivaanpallon tähteä ja julkaisi ensimmäisenä maailmassa Maapallon tuulikartan. Hän auttoi Newtonia Principian julkaisemisessa. Hänen tutkimuksensa, jotka suurelta osin koskivat samoja asioita kuin Newtonin, ovat jääneet Newtonin varjoon.


title: Edmond Halley

text: Nykyään Halley muistetaan parhaiten Halleyn komeetasta, jonka uudelleenesiintymisen Halley ennusti oikein. Lisäksi Halleyn mukaan on nimetty asteroidi 2688 Halley.


title: Jääkiekko talviolympialaisissa 1998

text: Jääkiekko oli 1998 talviolympialaisissa Naganossa ensimmäistä kertaa ohjelmassa sekä miesten että naisten lajina. Turnaus oli myös ensimmäinen, jossa NHL piti kisojen ajan taukoa, jotta kaikki maailman parhaat pelaajat pystyivät osallistumaan kilpailuihin. Tästä syystä suuret jääkiekkomaat pääsivät suoraan jatkolohkoihin, joten niiden pelit eivät kestäneet kuin viikon. Miesten turnaukseen osallistui 14 joukkuetta. 8 vuoden 1995 MM-kilpailujen parhaiten sijoittunutta joukkuetta ja isäntämaa Japani selvisivät kilpailuihin ilman karsintaa. Loput viisi paikkaa jäivät karsintojen voittajille. Naisten turnaukseen osallistui 6 joukkuetta, 5 parhaiten sijoittunutta naisten MM-kilpailuista 1995 sekä isäntämaa Japani. Miesten ottelut pelattiin 7.–22. helmikuuta ja naisten 8.–17. helmikuuta 1998.


title: Jääkiekko talviolympialaisissa 1998

text: Miesten turnauksessa Pohjois-Amerikan joukkueet olivat pettymyksiä, vaikka niillä oli ensimmäistä kertaa paras mahdollinen kokoonpano turnauksessa. Yhdysvallat hävisi puolivälieräottelunsa, jonka jälkeen pelaajat hajottivat hotellihuoneensa. Kanada hävisi välierissä Tšekille ja pronssiottelussa Suomelle, joten kiekkolegenda Wayne Gretzky jäi urallaan ilman olympiamitalia. Kotiyleisön suureksi pettymykseksi Paul Kariya, jolla on japanilaiset sukujuuret, loukkaantui ennen kisoja eikä pystynyt pelaamaan Kanadan joukkueessa.


title: Jääkiekko talviolympialaisissa 1998

text: Naisten turnauksessa Kanada oli ennakkosuosikki, sillä se oli voittanut kaikki MM-kilpailut turnaukseen mennessä. Yhdysvallat kuitenkin voitti sen loppuottelussa ja otti kultaa. Suomi sai pronssia.


title: Jääkiekko talviolympialaisissa 1998

text: Miesten turnauksessa pelattiin ensin alkulohkot joiden voittajat Kazakstan ja Valko-Venäjä pääsivät jatkolohkoihin.


title: Jääkiekko talviolympialaisissa 1998

text: Lohko A


title: Jääkiekko talviolympialaisissa 1998

text: Lohko B


title: Jääkiekko talviolympialaisissa 1998

text: Jatkolohko C


title: Jääkiekko talviolympialaisissa 1998

text: Jatkolohko D


title: The Very Best of The Doors

text: The Very Best Of The Doors on The Doors -yhtyeen kokoelmalevy, joka on julkaistu 2004. Albumi on lyhennetty versio samana vuonna julkaistusta "Best Of The Doors" kokoelmasta, mutta sisältää kaikki yhtyeen tunnetuimmat kappaleet. Kokoelma on "Best Of The Doors"in lisäksi ainoa, joka sisältää kappaleen "Peace Frog". Yllättäen kappaleet "Strange Days", "The Unknown Soldier" ja "Waiting For The Sun" eivät ole tällä kokoelmalla.


title: Giorgio Mainerio

text: Giorgio Mainerio (s. noin 1535, Parma; k. 1582, Aquileia) oli italialainen säveltäjä ja pappi. Hän lauloi udinelaisessa katedraalissa vuoteen 1570 saakka. Sen jälkeen hän siirtyi Aquileiaan, jossa hänestä tuli "maestro di cappella" vuonna 1578. Vuonna 1578 Mainerio julkaisi "Primo libro di balli" -nimisen kirjan, joka sisälsi hänen itse säveltämäänsä tanssimusiikkia. Mainerio sävelsi myös jonkin verran kirkkomusiikkia.


title: Piffaro

text: Piffaro on yhdysvaltalainen renessanssimusiikkia esittävä yhtye. Se perustettiin Philadelphiassa vuonna 1980 nimellä "The Philadelphia Renaissance Wind Band". Yhtye esiintyi Euroopassa ensimmäistä kertaa vuonna 1993.


title: Hardcore-pornografia

text: Hardcore on eräs pornografian muoto, jolle tyypillistä on seksiakti. Termi keksittiin 1900-luvun jälkipuoliskolla, jotta se erottuisi softcore-pornografiasta. Hardcore on yleistä kuvissa, lehdissä, internetissä tai elokuvissa. Sitä voi esiintyä myös piirretyissä. 1990-luvusta lähtien sitä on jaettu laajalti internetissä. Hardcore-pornografia sisältää usein yhdynnän, anaaliseksin, cunnilinguksen, fellaation ja lopulta ejakulaation eli siemensyöksyn. Myös fetisismiä voidaan harjoittaa.


title: Sontiainen

text: Sontiainen voi tarkoittaa ainakin seuraavia asioita:


title: Riders on the Storm

text: ”Riders on the Storm” on The Doors -yhtyeen kuuluisimpia kappaleita, joka julkaistiin vuonna 1971 albumilla "L.A. Woman". Se julkaistiin myös singlenä samana vuonna, tosin lyhennettynä versiona. Single nousi Yhdysvalloissa sijalle 14. Se oli myös yhtyeen olemassaolon aikana kolmas ja viimeinen single, joka pääsi Britannian listalle. Kappale on noussut saarivaltakunnan singlelistalle kaikkiaan kolmesti; vuosina 1971 (22.), 1976 (33.) ja 1991 (68.) Kappale saavutti merkittävää suosiota myös Alankomaissa, missä se nousi sijalle 7.


title: Riders on the Storm

text: Kappale alkaa sateen äänellä, johon tulevat pian mukaan rummut, bassokuvio ja jazz-vaikutteiset koskettimet. Viimeisenä tulee mukaan Jim Morrisonin kolkko, rauhallinen ja kaikuva lauluääni. Kappaleen singleversio kestää huomattavasti vähemmän kuin albumiversio, noin neljä ja puoli minuuttia.


title: Riders on the Storm

text: Vuonna 2004 julkaistu "" -pelin soundtrack sisälsi Snoop Doggin kanssa levytetyn remix-version. Vuonna 2005 tehtiin siitä ja Blondie-yhtyeen 1980 julkaistua kappaletta ”Rapture” yhdistelevä uusi kappale, nimeltään ”Rapture Riders”.


title: Riders on the Storm

text:
A-puoli
B-puoli


title: Rapture of the Deep

text: Rapture of the Deep on Deep Purplen kahdeksastoista studioalbumi. Sitä äänitettiin maaliskuusta kesäkuuhun 2005, ja se julkaistiin 1. marraskuuta 2005.  Special Tour 2 CD Editionin bonuslevy :


title: Arctic Monkeys

text: Arctic Monkeys on vuonna 2002 Sheffieldissä perustettu brittiläinen rockyhtye. Siihen kuuluu Alex Turner (laulu, kitara), Matt Helders (rummut, laulu), Jamie Cook (kitara) ja Nick O’Malley (basso, taustalaulu). Entinen jäsen Andy Nicholson jätti yhtyeen vuonna 2006, pian debyyttialbumin julkaisun jälkeen.


title: Arctic Monkeys

text: Arctic Monkeys on julkaissut kuusi studioalbumia: "Whatever People Say I Am, That’s What I’m Not" (2006), "Favourite Worst Nightmare" (2007), "Humbug" (2009), "Suck It and See" (2011), "AM" (2013), "Tranquility Base Hotel & Casino" (2018), ja lisäksi yhden live-albumin "At the Apollo" (2008). Heidän debyyttialbumi oli Britanniassa kautta aikain nopeiten myynyt debyyttialbumi, ja vuonna 2013 musiikkilehti "Rolling Stone" listasi sen kaikkien aikojen 30. parhaaksi debyyttialbumiksi.


title: Arctic Monkeys

text: Yhtye on voittanut seitsemän Brit Awards -palkintoa, ja he ovat olleet ehdolla Grammy-palkinnon saajiksi. He ovat myös voittaneet Mercury Prize -palkinnon vuonna 2006. Vuosina 2007 ja 2013 he esiintyivät Glastonburyn festivaalilla.


title: Arctic Monkeys

text: Arctic Monkeys sai aluksi suosiota fanien tekemien demo-nauhojen kautta. Yhtye on nimetty yhdeksi ensimmäisistä, jotka saavuttivat suosionsa internetin kautta. Tätä on pidetty esimerkkinä siitä, kuinka uusia bändejä voidaan nykyisin promotoida ja markkinoida. Yhtye levyttää itsenäiselle Domino Records -levy-yhtiölle. Heidän tunnettuja kappaleita ovat muun muassa ”I Bet You Look Good on the Dancefloor”, ”When the Sun Goes Down”, ”Fluorescent Adolescent”, ”Brianstorm”, ”Crying Lightning”, ”R U Mine?” ja ”Do I Wanna Know?”.


title: Arctic Monkeys

text: Yhtyeen solisti Alex Turner ja kitaristi Jamie Cook aloittivat musiikkiuransa vuonna 2001, kun he aloittivat kitaran soittamisen. Kaksi vuotta myöhemmin he aloittivat esiintymisen kotikaupungissaan Sheffieldissä rumpali Matt Heldersin ja basisti Andy Nicholsonin kanssa. Arctic Monkeys soitti ensimmäisen kerran julkisesti 13. kesäkuuta 2003 "The Grapes" -pubissa, Sheffieldissä. Sen jälkeen he julkaisivat 18 kappaletta sisältäneen demoalbumin "Beneath the Boardwalk". Demokappaleita jaettiin internetissä nopeaan tahtiin, ja täten Arctic Monkeys oli ehtinyt jo kasvattaa faniryhmän ilman levy-yhtiön apua.


title: Arctic Monkeys

text: Kun yhtyeeltä kysyttiin heidän MySpace-sivun suosiostaan "Prefix Magazinessa", he eivät tienneet siitä, ja sivun olivat alun perin luoneet yhtyeen fanit.


title: Arctic Monkeys

text: Yhtyeen suosio alkoi kasvaa Pohjois-Englannissa ja se sai huomiota BBC Radiolta ja Britannian tabloidilehdistöltä. Paikallinen amatöörivalokuvaaja Mark Bull kuvasi yhtyeen esiintymisiä ja teki musiikkivideon kappaleelle ”Fake Tales of San Francisco”, jonka hän julkaisi nettisivullaan. Toukokuussa 2005 Arctic Monkeys julkaisi ensimmäisen singlensä, "Five Minutes with Arctic Monkeys" heidän omalla 'Bang Bang' -levy-yhtiöllään. Se sisälsi kappaleet ”Fake Tales of San Francisco” ja ”From the Ritz to the Rubble”. Tämä julkaisu oli rajoitettu 500:n CD-levyyn ja 1 000:n 7 tuuman vinyyliin, mutta se oli myös saatavilla iTunes-kaupasta. Pian sen jälkeen Arctic Monkeys esiintyi Reading and Leeds Festivals -tapahtumassa, jossa heitä oli katsomassa poikkeuksellisen suuri yleisö.


title: Arctic Monkeys

text: Arctic Monkeys teki sopimuksen brittiläisen Domino Records -levy-yhtiön kanssa kesäkuussa 2005. He kertoivat olleensa kiinnostuneita Dominon perustaja Laurence Bellin tee se itse -periaatteesta. Britannian "Daily Star" -lehti kertoi, että tätä seurasi miljoonan punnan kustannussopimus EMI:n kanssa ja 725 000 punnan sopimus Epic Recordsin kanssa Yhdysvaltoihin. Yhtye kiisti tämän omalla nettisivullaan, ja kutsui lehteä nimellä ”The Daily Stir” (). Domino oli kuitenkin lisensoinut Australian ja Uuden-Seelannin kustannusoikeudet EMI:lle ja Japanin oikeudet itsenäiselle levy-yhtiö Hostessille. Yhtyeen ensimmäinen single Dominon kanssa ”I Bet You Look Good on the Dancefloor”, joka oli äänitetty Chapel Studiosilla Lincolnshiressa, julkaistiin 17. lokakuuta 2005, ja se nousi suoraan ykköseksi Britannian singlelistalla Kaksi viikkoa aiemmin se oli tehnyt ensimmäisen esiintymisensä "NME" -lehden kannessa. Toinen single ”When the Sun Goes Down” julkaistiin 16. tammikuuta 2006, ja se nousi myös listaykköseksi. Yhtyeen alkuaikojen suosiota on pidetty esimerkkinä siitä, kuinka uusia artisteja voidaan nykyisin promotoida ja markkinoida.


title: Arctic Monkeys

text: Kun yhtyeen debyyttialbumi "Whatever People Say I Am, That’s What I’m Not" julkaistiin tammikuussa 2006, siitä tuli Englannin nopeiten myyty debyyttialbumi (ennätystä oli aiemmin pitänyt hallussaan Oasiksen "Definitely Maybe") "Whatever People Say I Am, That’s What I’m Not" myi jo ensimmäisen viikon aikana Britanniassa yli 360 000 kappaletta ja nosti Arctic Monkeysin laajaan julkisuuteen. Albumi sai tunnustusta myös kriitikoilta, ja se voitti vuoden 2005 Mercury Prize -musiikkipalkinnon sekä BRIT Awardsin parhaan albumin palkinnon. Lisäksi albumi oli ehdolla Grammyn saajaksi. Vuonna 2013 musiikkilehti NME julkaisi listan kautta aikojen 500 parhaasta albumista, jossa "Whatever People Say I Am, That’s What I’m Not" oli sijalla 19.


title: Arctic Monkeys

text:
Yhtyeen toinen albumi "Favourite Worst Nightmare" julkaistiin huhtikuussa 2007. Edeltäjänsä tapaan se nousi nopeasti listaykköseksi Britanniassa. Se myi jo ensimmäisenä päivänä 85 000 kappaletta ja sen kaikki 12 kappaletta ylsivät Britannian singlelistan top 200:n. Arctic Monkeys voitti parhaan brittiläisen yhtyeen ja albumin palkinnot vuoden 2008 BRIT Awardsissa. "Favourite Worst Nightmare" oli myös ehdolla Mercury Prize -palkinnon saajaksi. Albumin ensimmäinen single ”Brianstorm” ylsi Britannian singlelistalla parhaimmillaan toiselle sijalle. Toisen singlen ”Fluorescent Adolescentin” paras sijoitus oli 5.
"Favourite Worst Nightmarelta" julkaistiin singlenä kappaleet ”Brianstorm”, ”Fluorescent Adolescent” ja ”Teddy Picker”.


title: Arctic Monkeys

text: Kolmas albumi "Humbug" julkaistiin elokuussa 2009 ja se erosi tyyliltään kahdesta ensimmäisestä albumista ollen synkempi ja kokeilevampi. Se myi Britanniassa platinaa ja nousi listaykköseksi mutta sillä ei ollut yhtään top 10-singleä. ”Crying Lightning” ylsi singlelistalla parhaimmillaan sijalle 12. Suomen virallisella listalla "Humbugin" paras sijoitus oli 11. "Humbugilta" julkaistiin niin ikään kolme singleä, ”Crying Lightning”, ”Cornerstone”, ”My Propeller”.


title: Arctic Monkeys

text: Yhtyeen neljäs albumi "Suck It and See" julkaistiin kesäkuussa 2011. Se on muuttunut edellisestä albumista kevyempään tyylisuuntaan. Albumilta julkaistiin neljä singleä: ”The Hellcat Spangled Shalalala”, ”Suck It and See”, ”Black Treacle” ja ”Don't Sit Down 'Cause I've Moved Your Chair”., joista jälkimmäinen sijoittui Britannian singlelistalla parhaimmillaan sijalle 28.


title: Arctic Monkeys

text:
Helmikuussa 2012 Arctic Monkeys julkaisi uuden kappaleen ”R U Mine?” videopalvelu YouTubessa.
Syyskuussa 2013 julkaistiin yhtyeen viides albumi "AM", josta julkaistiin singlenä kuusi kappaletta. Levyllä oli mukana myös Queens of the Stone Agesta tuttu Joshua Homme. "AM" nousi aiempien tavoin Britannian albumilistan kärkeen, ja saavutti laajaa suosiota. "AM" voitti myös parhaan albumin palkinnon Brit Awardsissa.


title: Arctic Monkeys

text: Yhtyeen kuudes studioalbumi "Tranquility Base Hotel & Casino" julkaistiin 11. toukokuuta 2018.


title: Arctic Monkeys

text: Helsingin Sanomien Mikko Aaltonen kuvailee yhtyettä ”alkujaan peri-brittiläiseksi, näsäviisastelevaksi ja vähän räkänokkaiseksi indiebändiksi”, joka on myöhemmin muuttunut ”miehekkääksi amerikkalaistyyliseksi rockyhtyeeksi”.


title: Pohjois-Englannin englanti

text: Pohjois-Englannin englanti on yleinen nimitys pohjois-englannin murteista. Pohjois-englantilaiset murteet eroavat varsinkin vokaaleissa. Kun esimerkiksi sanat "son" ("poika") ja "sun" ("aurinko") lausutaan Etelä-englannissa [san], niin pohjois-englannin aksentilla se olisi [sʊn]. "Cat" ("kissa") sanotaan [kæt] eteläisessä Englannissa niin pohjoisessa se olisi [kat].


title: Skinny Puppy

text: Skinny Puppy on merkittävimpiä ja vaikutusvaltaisimpia yhtyeitä industrial-musiikin saralla. Yhtye on tunnettu rajuista ja teatraalisista lavaesiintymisistään sekä tunnistettavasta ja omaperäisestä tyylistään. Yhtyeen sivuprojekteja ovat Download, The Tear Garden sekä ohGr.


title: Skinny Puppy

text: Rumpali/kosketinsoittaja Kevin Crompton (cEvin Key) ja laulaja Kevin Ogilvie (Nivek Ogre) perustivat Skinny Puppyn Vancouverissa vuonna 1982. Ensimmäinen, omakustanteena julkaistu, seitsemän kappaleen mittainen kasetti "Back and Forth", valmistui kaksi vuotta myöhemmin. Kasetti kiinnitti levy-yhtiö Nettwerkin mielenkiinnon ja se julkaisi Skinny Puppyn "Remission" EP:n samana vuonna. Ensimmäinen pitkäsoitto "Bites" ilmeistyi vuonna 1985. Kyseisen levyn avausraidasta Assimilatesta muodostui pienimuotoinen klubihitti ja on yhä yksi tunnetuimmista Skinny Puppy -biiseistä. Vuonna 1986 yhtyeeseen liittyi klassisesti koulutettu pianisti ja lahjakas kosketinsoittaja Dwayne R. Goettel. 1980-luvun jälkipuoliskolla ja 1990-luvun alussa Skinny Puppy julkaisi useita menestyneitä albumeita ("Mind: The Perpetual Intercourse", "Cleanse Fold And Manipulate", "VIVIsectVI", "Rabies", "Too Dark Park") ja keikkaili ahkerasti Yhdysvalloissa ja Euroopassa. Vuonna 1992 julkaistu "Last Rights" oli jäädä yhtyeen viimeiseksi julkaisuksi, sillä seuraavan albumin ("The Process") studiosessioita vaikeuttivat muun muassa levy-yhtiön painostus muuttaa Skinny Puppyn tyyliä kaupallisemmaksi, pitkäaikaisen tuottajan Dave ”Rave” Ogilvien korvaaminen ja yhtyeen sisäiset ristiriidat. Ogre ilmoitti julkisesti eroavansa yhtyeestä kesäkuussa 1995 ja viimeisen naulan arkkuun löi Dwayne Goettelin kuolemaan johtanut heroiiniyliannostus saman vuoden elokuussa. cEvin Key ja Dave Ogilvie kuitenkin tuottivat "The Processin" loppuun ja levy julkaistiin postuumisti vuonna 1996. Seuraavina vuosina cEvin Key keskittyi muihin musiikkiprojekteihinsa (mm. Download, The Tear Garden, platEAU) ja Ogre puolestaan kiersi esiintymislavoja Pigfacen ja KMFDM:n kanssa. cEvin ja Ogre yhdistivät jälleen voimansa vuonna 2000 soittaessaan keikan Doomsday-festivaaleilla Dresdenissä. Vuonna 2004 yhtye julkaisi paluualbumin "The Greater Wrong Of The Right" ja teki mittavan maailmankiertueen; kaksi kiertueen esiintymisistä taltioitiin ja julkaistiin "The Greater Wrong Of The Right LIVE" -nimisenä DVD:nä. Tammikuussa 2007 Skinny Puppy julkaisi viimeisimmän studioalbuminsa "Mythmaker". Tuottajana toimi Mark Walk. Toukokuussa ilmestyi myös vuosina 1992–1995 nauhoitetusta mutta ennenjulkaisemattomasta materiaalista koottu levy "Back & Forth vol 7". Se julkaistiin osana cEvin Keyn pyörittämän levy-yhtiön Subconscious Communicationsin "From The Vault II" -sarjaa.


title: Karikatyyri

text: Karikatyyri (=lastata), joskus myös pilakuva, on tarkoituksellisesti liioiteltu kuva, jolla kiinnitetään huomiota joko todellisen tai mielikuvituksellisen henkilön johonkin ominaisuuteen tai toimintaan. Pilapiirroksissa esiintyy usein visuaalisesti karrikoituja hahmoja.


title: Karikatyyri

text: Groteskin käsitettä pidetään karikatyyrin alkujuurena. Antiikin pienveistoksissa on joskus henkilön joitain vartalon osia liioittelevia piirteitä. Myös vedensyöksijät eli gargoilit, goottilaisten kirkkojen kattokourujen nokat muotoiltiin liioitteleviksi ja tahallisen kauhistuttaviksi. Khimairat olivat mielikuvitusolentoja, joita saatettiin tyylitellä voimakkaasti. Renessanssin taiteilijoilla, kuten Leonardolla tavataan tavallisesti henkilön kasvoja ja vartalon yläosia liioittelevia piirteitä korostavia piirustustutkielmia. Tässä yhteydessä "groteski" tarkoittaa irvokasta, outoa, rumaa, naurettavaa tai luonnottomasti liioiteltua.


title: Karikatyyri

text: Oman taiteenalan karikatyyristä kehitti bolognalainen historiamaalari Annibale Carracci (1560–1609). Hänen mielestään karikatyyri on kauneuden äärimmäinen vastakohta ja kuten kauneus taiteessa, se perustuu valintaan ja synteesiin. Ajatuksena oli tarjota katsojalle vaikutelma alkuperäisestä, joka on sykähdyttävämpi kuin muotokuva.


title: Karikatyyri

text: Eräs karikatyyrin edelläkävijöistä, Gian Lorenzo Bernini (1598–1680) tuli suosituksi paavin hovissa, koska hänellä oli kyky kuvata henkilön olemus kolmella tai neljällä viivanvedolla. Tästä juontuu karikatyyrin italiankielinen sana "caricare", lastata tai ladata, jolla tarkoitetaan sitä, että karikatyristin tavoite on panostaa kuvaansa niin paljon merkitystä kuin mahdollista.


title: Karikatyyri

text: Karikatyyrit kohtasivat ensimmäiset menestyksensä Ranskan ja Italian suljetuissa ja aristokraattisissa hoveissa, joissa kierteli pilakuvia henkilöistä. Laajempi menestys karikatyyrillä oli Englannissa 1700-luvulla, jossa julkaistiin ensimmäinen kirja aiheesta, Mary Darlyn "A Book of Caricaturas" (n. 1762). James Gillray (1757–1815) on eräs 1700-luvun suuria englantilaisia pilapiirtäjiä.


title: Karikatyyri

text: Karikatyyrit yleistyivät tullessaan sanomalehtiin 1800-luvun alussa, jolloin suosioon tulivat poliittiset pilapiirrokset. Karikatyyrien kohteet saattoivat olla suuria vallanpitäjiä, jotka eivät useinkaan pitäneet piirustuksista. Pilakuvista tuli näin kepposten, kujeiden ja ilkikurisuuden temmellyskenttä.


title: Karikatyyri

text: Eri maissa julkaistut kuuluisat pilalehdet alkoivat ilmestyä 1800-luvulla. Ranskan "La Caricature" alkoi ilmestyä 1830, Englannin "Punch" 1841 ja Saksan "Fliegende Blätter" 1844 ja "Simplicissimus" (ilmestyi 1896–1944) ja Ruotsin 1862 perustettu "Söndags-Nisse".


title: Karikatyyri

text: Taiteenala koki renessanssin ensimmäisen maailmansodan jälkeen. Pilapiirroksiin tuli myös hauskuutta, väriä ja viehkeyttä aikaisempien rujojen ja ilkeiden sävyjen lisäksi.


title: Karikatyyri

text: Karikatyyri on ollut kautta historian läheisesti tekemisissä muun kuvataiteen kanssa. Esimerkiksi ekspressionistit 1900-luvun alussa käyttivät maalauksissaan liioittelua ja vahvoja ääriviivoja, siis samoja tehokeinoja kuin karikatyristit. Claude Monet aloitti taiteilijauransa karikatyristinä.


title: Karikatyyri

text: Helene Schjerfbeck ihaili ranskalaista 1800-luvun kuvittajaa Constantin Guysia ja teki muutamia maalauksiaan hänen piirustustensa mukaan. Suomalainen ekspressionisti Tyko Sallinen toimi Hancockissa, Michiganissa vuosina 1912–1913 amerikansuomalaisen lehden pilapiirtäjänä.


title: Navoi

text: Navoi (vuoteen 1958 "Karmana") on Lounais-Uzbekistanissa sijaitseva kaupunki. Vuonna 1999 kaupungissa oli 117 600 asukasta. Kaupunki sijaitsee 382 metrin korkeudessa. Navoi tunnetaan parhaiten uraanin louhinnastaan. Radioaktiivinen säteily tuottaa kuitenkin harmia kaupungin asukkaille. Radioaktiivinen jätekivi nimittäin pöllyää ympäristöön ja nestemäiset jätteet vuotavat pinta- ja pohjavesiin.


title: Syrjintä

text: Syrjinnällä tarkoitetaan yksilön tai ryhmän systemaattista torjumista tai asettamista muita huonompaan asemaan. Syrjintä on eleellisen kiusaamisen muoto.


title: Syrjintä

text: Syrjinnän perusteena voi olla mikä tahansa yksilön tai ryhmän ominaisuus, kuten esimerkiksi sukupuoli, ikä, etnisyys, kansalaisuus, kieli, uskonto, vakaumus, mielipide, poliittinen toiminta, ammattiyhdistystoiminta, perhesuhteet, vammaisuus, seksuaalinen suuntautuminen, työmarkkina-asema tai yhteiskuntaluokka.


title: Syrjintä

text: Aina ei ole kyse aktiivisesta toiminnasta, vaan myös toimimatta jättämisessä voi olla kyse syrjinnästä.


title: Syrjintä

text: Syrjintämuotojen yleisyyttä on vaikea päätellä tuomioiden tai poliisin rikosilmoitusten määrästä, koska vain osa koetusta syrjinnästä ilmoitetaan poliisille, saati käsitellään oikeudessa. Uhritutkimukset antavat suuntaviivaa, mutta uhrit eivät aina itsekään ole tietoisia joutumisestaan vaikeasti havaittavan syrjinnän uhreiksi, tai eivät halua tuoda kokemuksiaan julki.


title: Syrjintä

text: Syrjinnän voi jakaa välittömään, välilliseen ja rakenteelliseen syrjintään. Niiden vastatoimenpide on positiivinen syrjintä.


title: Syrjintä

text: Välitön syrjintä tarkoittaa, että yksilöä tai ryhmää kohdellaan ilman hyväksyttävää syytä epäsuotuisammin, kuin jotakuta muuta on kohdeltu, kohdellaan tai kohdeltaisiin vertailukelpoisessa tilanteessa.


title: Syrjintä

text: Hyväksyttävän syyn käsite on suhteellinen, esimerkiksi vaalien alaikäraja käsitetään ylensä hyväksytyksi eriarvoiseksi kohteluksi. Sitä pidetään asiallisena ja kohtuullisena perusteena, koska äänestämisen ajatellaan edellyttävän tiettyä kypsyystasoa. Kypsyysikä on kuitenkin häilyvä.


title: Syrjintä

text: Välillisessä syrjinnässä näennäisesti asiallinen kohtelu tai käytäntö johtaa syrjiviin lopputuloksiin. Välillinen syrjintä ei välttämättä ole tarkoituksellista. Pelkästään se, että jokin menettely, käytäntö tai päätös on johtanut tilanteeseen, jossa jokin ryhmä on joutunut eriarvoiseen asemaan, on välillistä syrjintää. Asiassa ei kuitenkaan ole syrjintää, jos pystytään osoittamaan, että menettelyllä, käytännöllä tai päätöksellä oli hyväksyttävät perustelut.


title: Syrjintä

text: Esimerkiksi rekrytointitilanteessa voi olla välillistä syrjintää, jos työnhakijoilta edellytetään maan virallisen kielen täydellistä hallintaa, vaikka se ei olisikaan välttämätön edellytys työn menestyksellisen suorittamisen kannalta. Tällöin toiminnasta seuraa maahanmuuttajien karsiutuminen työnhakijoista, vaikka se ei olisikaan vaatimuksen ilmiselvä tarkoitus.


title: Syrjintä

text: Rakenteellinen eli institutionaalinen syrjintä tarkoittaa yrityksen, organisaation tai koko yhteiskunnan käytäntöjä, jotka vaikuttavat syrjivästi. Rakenteellinen syrjintä voi olla tahatonta tai tarkoituksellista. Tarkoituksellista rakenteellista syrjintää kutsutaan institutionalisoiduksi syrjinnäksi. Esimerkiksi Etelä-Afrikan apartheid-politiikka oli institutionalisoitua etnistä syrjintää.


title: Syrjintä

text: Välillistä ja rakenteellista syrjintää ei tunnisteta yhtä helposti kuin välitöntä. Yhteiskunnan välillistä ja rakenteellista syrjintää on esimerkiksi se, että hyvin toimeentulevat elävät pidempään kuin huonosti toimeentulevat.


title: Syrjintä

text: Positiivinen syrjintä eli positiivinen erityiskohtelu tarkoittaa toimia, joilla halutaan ehkäistä tai tasata vinoutumia, joita välitön, välillinen ja rakenteellinen syrjintä sekä syrjäyttäminen aiheuttavat yhteiskunnassa. Tarkoitus on tosi-asiallisen yhdenvertaisuuden aikaansaaminen, minkä katsotaan oikeuttavan erottelun muuten kielletyllä erotteluperusteella. Positiivisessa erityiskohtelussa ei ole lainopillisesti kyse syrjinnästä.


title: Syrjintä

text: Normit ylläpitävät syrjintää. Ne ovat osin näkymättömiä sääntöjä ja oletuksia siitä, millaisia asiat tai ihmiset ovat, ja millaisia niiden tulisi olla. Normit muodostuvat niin, että jossain yhteisössä on totuttu pitämään tiettyjä tapoja toimia tavallisina, hyväksyttyinä ja toivottuina. Yleisiä normeja ovat esimerkiksi heteronormi, kahden sukupuolen normi, vammattomuusnormi ja ihonvärinormi. Tällöin tavallisuus samaistetaan normaaliksi, ja normeista poikkeaminen nähdään kielteisenä.


title: Syrjintä

text: Syrjintä ei ole aina tietoista pahan tekemistä, vaan suuri osa syrjinnän mahdollistavista normeista on sellaisia, joita ihmiset uusintavat huomaamattaan. Kaikkien oletetaan sopeutuvan normeihin, pystyivät he siihen tai eivät. Henkilö ei esimerkiksi mieti korkeita kynnyksiä syrjintänä, ennen kuin liikkuu itse pyörätuolilla ja huomaa, miten ei enää pääse samoihin paikkoihin kuin muut.


title: Syrjintä

text: Välillinen syrjintä sekä johtuu että johtaa yhdenmukaisuuden paineisiin. Suurin osa nuorista esimerkiksi Suomessa arvioi samanlaisuuden paineen liian vahvaksi.


title: Syrjintä

text: Toisinaan väitetään, että kantaväestöön tai enemmistöön kohdistuva eriarvoistava käytös ei voisi olla esimerkiksi rasismia, koska se ei ole rakenteellista. Rakenteellinen syrjintä on kuitenkin vain yksi syrjinnän muoto, ja vähemmistölläkin voi olla paikallinen rakenteellinen valta, jota väärinkäyttää.


title: Syrjintä

text: Nuorisobarometrin mukaan enemmistö kaikista nuorista Suomessa kokee tulleensa jossain elämänsä vaiheessa syrjityksi. Kuuluminen johonkin vähemmistöön johtaa kuitenkin korkeampaan syrjintäriskiin sekä virallisissa ympäristöissä että nuorten kesken.


title: Syrjintä

text: Esimerkiksi seksuaali- ja sukupuolivähemmistöihin kuuluvista nuorista miltei kolme neljästä kokee joskus joutuneensa syrjityksi. Myös maahanmuuttajataustaiset nuoret ovat kokeneet kantaväestön nuoria enemmän ja useammin syrjintää. Heillä syrjintää ilmeni etenkin virallisissa tilanteissa, kuten viranomaiskohtaamisissa ja asunnonsaannissa. Syrjintä asunnonhaussa voi olla osasyy maahanmuuttajanuorten muita nuoria yleisempään asunnottomuuteen.


title: Syrjintä

text: Nuorisobarometrin mukaan uhrit kokevat jatkuvan ja toistuvan syrjinnän haitallisempana, eli syrjintään ei totu. Syrjintäkokemukset johtavat vahvasti pahoinvointiin, kuten turvattomuuden tunteeseen, heikkoon sosiaaliseen luottamukseen ja heikkoon uskoon tulevaisuutta kohtaan. Syrjinnän uhreilla on muita enemmän säännöllisiä terveysoireita, ja he ovat tyytymättömämpiä niin terveydentilaansa kuin elämäänsäkin.


title: Syrjintä

text: Syrjinnän jälkihuolto näyttää toimivan paremmin kuin ehkäisevät toimenpiteet, kertoo nuorisobarometri. Nykyisiä syrjintää ennaltaehkäiseviä toimia ei pidetä tehokkaina.


title: Syrjintä

text: Syrjityistä nuorista puolet kokee saaneensa tarvittaessa apua syrjintään, kun taas kaikista nuorista suurin osa uskoi, että apua on tarvittaessa tarjolla. Vain 20% arvioi, että syrjintätapauksen selvittely johti konkreettisiin toimenpiteisiin, kuten toimintakäytäntöjen tai ohjeiden muuttamiseen.


title: Syrjintä

text: Suomen Perustuslain 6§:n mukaan: ”Ketään ei saa ilman hyväksyttävää perustetta asettaa eri asemaan sukupuolen, iän, alkuperän, kielen, uskonnon, vakaumuksen, mielipiteen, terveydentilan, vammaisuuden tai muun henkilöön liittyvän syyn perusteella.”


title: Syrjintä

text: 30.12.2014 annettu yhdenvertaisuuslaki (YhdenvertL 3:6) kieltää syrjinnän iän, alkuperän, kansalaisuuden, kielen, uskonnon, vakaumuksen, mielipiteen, poliittisen toiminnan, ammattiyhdistystoiminnan, perhesuhteiden, terveydentilan, vammaisuuden, seksuaalisen suuntautumisen tai muun henkilöön liittyvän syyn perusteella. Syrjintä on kielletty riippumatta siitä, perustuuko se henkilöä itseään vai jotakuta toista koskevaan tosiseikkaan tai oletukseen. Välittömän ja välillisen syrjinnän lisäksi se laskee syrjinnäksi häirinnän, kohtuullisten mukautusten epäämisen sekä ohjeen tai käskyn syrjiä.


title: Syrjintä

text: Myös työsopimuslaki (2 luku 2§) ja rikoslaki (11 luku 11§ ja 47 luku 3§) kieltävät syrjinnän samantapaisilla perusteilla


title: Syrjintä

text: Euroopan unioni on hyväksynyt erityisen syrjimättömyysdirektiivin, joka on voimassa Suomessa muualla kuin Ahvenanmaalla. Suomen työministeriön JOIN-hanke antaa kyseistä direktiiviä täsmentävän esimerkin sallitusta syrjinnästä, jossa suomen kielen taitoa voidaan vaatia peruskoulun opettajalta, mutta ei siivoojalta. Direktiivin perusteella Suomeen on perustettu Työministeriön yhteydessä toimiva syrjintälautakunta, joka voi kieltää syrjiväksi katsotun menettelyn. Kiellon tueksi voidaan asettaa uhkasakko. Syrjintälautakunnan toimivaltaan kuuluu ainoastaan etnisen alkuperän perusteella tapahtuva syrjintä.


title: Syrjintä

text: Sukupuolen perusteella tapahtuva syrjintä määritellään ihmisoikeusloukkaukseksi.


title: Syrjintä

text: Yli puoli miljoonaa suomalaista kokee syrjintää tai häirintää, asia käy ilmi keväällä 2008 tehdystä Eurobarometri-kyselystä. Syrjintää on kokenut 15 prosenttia kansalaisista viimeisen vuoden aikana. Yleensä syrjinnän aihe on ikä tai sukupuoli. Etnisten vähemmistöjen jäsenistä monet kokevat syrjintää.


title: Syrjintä

text: Lähes kaksi kolmasosaa ilmoittaa tietävänsä oikeutensa, jos joutuisi syrjinnän kohteeksi. Tämä on eurooppalaisittain paljon, sillä koko EU:ssa vain kolmannes on selvillä oikeuksistaan. Suomalaiset ovat tyytyväisiä maansa tasa-arvopyrkimyksiin. Lähes kaksi kolmasosaa luottaa, että valtiovalta tekee parhaansa estääkseen syrjintää.


title: Syrjintä

text: Jotkut valtiolliset laitokset harjoittavat syrjintää omassa toiminnassaan. Esimerkiksi Kela syrjii systemaattisesti pitkäaikaistyöttömiksi joutuneita, sillä se hylkää kolme kertaa todennäköisemmin pitkäaikaistyöttömän työkyvyttömyyseläkehakemuksen, vaikka pitkäaikaistyöttömät ovat tutkimusten mukaan selvästi sairaampia kuin työssäkäyvät.


title: Syrjintä

text: Lähes joka toisen suomalaisen tuttavapiiriin kuuluu maahanmuuttaja tai muu toiseen etniseen ryhmään kuuluva. Suurta osaa suomalaisista kuitenkin häiritsisi, jos naapuriin muuttaisi romani. Vähiten närää herättäisi vammainen naapuri..


title: Susanna

text:
Susanna on monessa maassa hyvin yleinen naisen etunimi. Se on alun perin hepreankielinen nimi, joka tarkoittaa liljaa.
Ulkomailla Susanna-nimestä esiintyy monia muitakin versioita, kuten Susannea ja Zuzannaa.


title: Susanna

text: Elokuuhun 2018 mennessä Suomessa on Väestörekisterikeskuksen tietojen mukaan ollut 65 961 Susanna-nimen saanutta naista ja muutama mies. 1970- ja 1980-luvuilla Susanna oli yksi suosituimmista tyttölapsille annetuista nimistä. Susannan lempinimi on usein Susku.


title: Susanna

text: Susannan nimipäivä on 11. elokuuta, joka sekä katolisessa että ortodoksisessa kirkossa on Diocletianuksen vainoissa vuonna 295 marttyyrina kuolleen Pyhän Susannan muistopäivä.


title: Susanna Vironmäki

text: Susanna Vironmäki on suomalainen balettitanssija. Hän valmistui Kansallisoopperan balettikoulusta vuonna 1982 ja on siitä asti työskennellyt Kansallisoopperan baletissa tanssijana. Kaudella 2005–2006 hän toimi pää- ja solistitehtävissä. Hän jäi eläkkeelle 2007 ja oli mukana eläkkeelle jäävien tanssijoiden jäähyväisnäytöksessä 9. maaliskuuta 2007. Nykyään Vironmäki opettaa Suomen Kansallisoopperan balettioppilaitoksessa.


title: The Sounds

text: The Sounds on suomalainen rautalanka- ja pop-yhtye, jonka tunnetuin kappale on tammikuussa 1963 levytetty "Emma". The Sounds toimi vuosina 1963–1965, mutta yhtye teki paluun vuonna 2011. The Soundsia on kutsuttu merkittävimmäksi suomalaiseksi rautalankayhtyeeksi.


title: The Sounds

text: The Soundsin kokoonpanossa on tapahtunut sen historian aikana lukuisia muutoksia. Yhtyeen alkuperäisessä kokoonpanossa soittivat soolokitaristi Henrik Granö, komppikitaristi Bobi Söderblom, basisti Peter Ekman ja rumpali Johnny Liebkind. Myöhemmin The Sounds tuli tunnetuksi myös laulusolistiksi ryhtyneen rumpali Liebkindin säestysyhtyeenä.


title: The Sounds

text: The Sounds perustettiin keväällä 1962, kun neljä rautalankamusiikista innostunutta nuorta, Henrik Granö, Bobi Söderblom, Peter Ekman ja Eljon "Johnny" Liebkind, lyöttäytyi yhteen. Ensimmäiset keikkansa yhtye soitti syksyllä samana vuonna ja tammikuussa 1963 se pääsi tekemään myös esikoissinglensä "Emma / Mandschurian Beat" (Fontana). Soolokitaristi Henrik Granö oli tuolloin vasta 15-vuotias.


title: The Sounds

text: Levy ilmestyi kauppoihin helmikuussa 1963 ja jo huhtikuussa se nousi listojen kärkeen. Nelikko julkaisi menestyksekkään ensisinglensä imussa vielä joitakin samankaltaista levyä: "Emmaa" seurasivat singlet "Kulkuri / Troikka" ja "Muurari / Lonely Guitar". Kappaleet olivat tuttuja kansansävelmiä uuden nuorisomuodin mukaisina twist-sovituksina. The Sounds kiersikin kesällä 1963 jokseenkin kaikissa Suomen kaupungeissa.


title: The Sounds

text:
Yhtyeen levytyksistä käytiin myöhemmin kiistaa yhtyeen jäsenten ja levy-yhtiö Fazerin kesken. Julkaisematonta levytysmateriaalia vuodelta 1963 löydettiin vielä vuonna 2009. Yhtyeen hylättyyn materiaaliin kuului myös jo tammikuussa 1963 taltioitu single "Golden Earrings / Night Run" (Fontana), jonka levy-yhtiö julkaisi vasta myöhemmin.
The Sounds koki ensimmäinen kokoonpanomuutoksen syksyllä 1963, kun Bobi Söderblom jätti yhtyeen. Hänen tilalleen pestattiin lyhyeksi ajaksi Timo Puustinen, joka kuitenkin joutui luovuttamaan paikkansa jo saman vuoden lokakuussa Raittisen veljeksille Jussille (komppikitara) ja Eerolle (rummut). Ensimmäisen soololevynsä "Hymyhuulet" (Scandia) tehnyt Johnny Liebkind siirtyi päätoimiseksi laulusolistiksi. Yhtyeen joulukuussa 1963 taltioitu single "Hei tytöt / Kaipaan sua" (Fontana) oli ensimmäinen suomalaisen rautalankayhtyeen laulua sisältänyt levy. Vuoden 1964 alkupuolella Raittiset jättivät The Soundsin ja perustivat Eero, Jussi & The Boys -yhtyeen.


title: The Sounds

text: Toukokuussa 1964 levytettiin vielä The Houndsin nimissä Johnny Liebkindin sovittamat Beatles-käännökset "Hän sinun on" ("She Loves You") ja "Kun hänet nähdä sain" ("I Saw Her Standing There") (Scandia). Syksyllä yhtyeeseen liittyi taiteilijanimellä David Sinner esiintynyt kosketinsoittaja Esa Helasvuo ja rumpali Martin Brushane. Kaksikko oli mukana singlellä "Roll Over Bach / Baby Elephant Walk" (Scandia), jonka A-puoli oli yhtyeen Bachin inspiroima sävellys ja jonka nimi viittaa kappaleeseen "Roll Over Beethoven".


title: The Sounds

text:
Vuoden 1964 lopussa äänitetty mutta vasta seuraavan vuoden puolella ilmestynyt "Sauna-Stomp" (Scandia) oli itse asiassa Chet Atkinsin "Teen Scene" Granön ja Liebkindin sovituksena. Sitä seurasi single "Lonely Avenue / Be-bop-a-lula" (Scandia), joista jälkimmäisessä esityksessä Johnnya avusti laulussa Peter Ekman. 60-luvun puolivälin jälkeen yhtye levytti nimellä Johnny & The Sounds. Kesäkuussa 1965 taltioidusta Liebkindin sovituksesta "Tunti vain" (Scandia) tuli hyvin suosittu.
Johnny Liebkindin ja The Soundsin viimeiseksi yhteiseksi levytykseksi jäi single "Öisin vain valvon / Itke siis, siitä viis" (Scandia) lokakuulta 1965. Teknisesti levytys on The Soundsin onnistuneimpia. Rautalankamusiikin parhaat päivät olivat kuitenkin jo tässä vaiheessa takana päin, minkä vuoksi The Soundsin perustajajäseniin kuuluneen ja rumpujen takaa laulusolistiksi siirtyneen Liebkindin lähtö soolouralle merkitsi kuoliniskua koko yhtyeelle.


title: The Sounds

text: Osa alkuperäisäänitteistä julkaistiin Japanissa singleinä jo vuonna 1963. Levytyksiä koottiin myös kokoelmiksi. "The Sounds Best Album" (Philips) julkaistiin Japanissa vuonna 1966, ja parikymmentä vuotta myöhemmin Suomessa ilmestyi kokoelma-albumi "The Sounds" (Finnlevy). The Soundsien levytyksiä on julkaistu Japanin lisäksi muun muassa Etelä-Koreassa, Italiassa ja Ranskassa. "Mandshurian Beat" ("Mantsurian kukkulat") onkin tiettävästi ensimmäinen suomalainen levytys, joka rikkoi miljoonan myydyn levyn rajan ulkomailla, tässä tapauksessa Japanissa.


title: The Sounds

text:
The Sounds esiintyi ensimmäistä kertaa 46 vuoteen 2.7.2011 Nastolan RautalankaFestareilla.
Yhtye esiintyi 1.10.2011 Tavastia-klubillaHelsingissä Kun sähkökitara Suomeen tuli -konsertissa sekä Savoy-teatterissa 3.3.2012 Sadoin kitaroin -konsertissa.
The Sounds esiintyy nykyisin kokoonpanossa Erkki "Eki" Sutela (soolokitara), Bobi Söderblom (komppikitara), Peter Ekman (basso) ja Wille Granö (rummut).Johnny & The Sounds


title: Greatest Hits (The Doors)

text: Greatest Hits (The Doors) on The Doors -yhtyeen kokoelma, jossa on kappaleita, joita on vuosien varrella eniten soitettu radioissa. Kokoelma julkaistiin vuonna 1980.


title: Greatest Hits (The Doors)

text: Alkuperäinen vinyyliversio:


title: Greatest Hits (The Doors)

text: Vuoden 1996 cd-versio:


title: Milton Coimbra

text: Milton Coimbra Sulzer (s. 4. toukokuuta 1975) on bolivialainen entinen jalkapalloilija, pelipaikaltaan hyökkääjä.


title: Milton Coimbra

text: Coimbra aloitti ammattilaisuransa vuonna 1994 CF Lanusin joukkueessa. Sieltä hän siirtyi muutaman vuoden päästä suurempaan seuraan, Oriente Petroleroon. Seuraava seura oli meksikolainen Puebla FC, jossa hän pelasi kauden 2004/2005. Ensimmäinen seura Euroopassa oli Ionikos Kreikassa. Siellä Coimbra pelasi 12 ottelua ja teki niissä 2 maalia.


title: Milton Coimbra

text: Bolivian maajoukkueessa hän pelasi 43 ottelua.


title: Luettelo Half-Life-pelisarjan henkilöistä

text: Luettelo "Half-Life" -pelisarjan pää- ja sivuhenkilöistä.


text: Gordon Freeman on Black Mesan tutkimuslaitoksessa työskennellyt koeassistentti ja "Half-Life"-pelisarjan päähenkilö. Gordon on sarjan pelien juonen keskeisin hahmo, ja myös yksi tunnetuimmista tietokonepeleissä esiintyvistä fiktiivisistä henkilöistä. Hän esiintyy pelattavana hahmona "issä", "Half-Lifessa", "Half-Life 2":ssa, "issa", "ssa" sekä "ssa". Hahmo poikkesi suuresti muista alkuperäisen "Half-Lifen" aikaisista ensimmäisen näkökulman räiskintäpelien pelaajahahmoista, koska hän ei ole huippukoulutettu sotilas, vaan epätoivoiseen tilanteeseen joutunut tiedemies, jolla ei ole edes aikaisempaa taistelukokemusta (lukuun ottamatta "Hazard Course"-harjoitteluratoja). Gordon on yksi harvoista Black Mesan tapauksesta selvinneistä ihmisistä.


text: Gordon on niin sanottu "hiljainen päähenkilö", joten hän ei ole lausunut yhtään sanaa "Half-Life"-peleissä, lukuun ottamatta äännähtelyjä esim. ensiapupakkauksen saadessaan. Hänet esitellään parrakkaana, vihreäsilmäisenä ja ruskeahiuksisena tiedemiehenä, vaikka todellisuudessa Gordonin kasvoja ei ole ikinä näytetty pelaajalle, vaan sarjan pelien tapahtumat kuvataan hänen näkökulmastaan. Gordon nähdään vilaukselta Blue Shiftissä muutamaan otteeseen, ja pelitaiteessa Gordonin kasvot ja kehon rakenne on esitelty selvästi. Gordonin tunnusomaisin ase on lähitaisteluun tarkoitettu sorkkarauta, josta on sittemmin muodostunut hänelle eräänlainen "tavaramerkki". Gordon on tunnettu myös tieteellistä tutkimustyötä varten suunnitellusta H.E.V.-panssaripuvusta, jonka avulla hän kykenee selviytymään olosuhteissa, jotka olisivat hengenvaarallisia tavallisille ihmisille. Se antaa tietoja Gordonille kärsityistä vaurioista ja omasta ylläpitojärjestelmästään. Gordonin käyttämässä H.E.V.-puvussa on symbolina kreikkalainen Lambda-kirjain, joka myös toimii "Half-Life"-pelisarjan tunnuksena. "Half-Life 2: Raising the Bar" -kirjan mukaan Gordon Freeman on nimetty yhdysvaltalaisen fyysikko Freeman Dysonin mukaan.


text: Gordon on kotoisin Seattlestä Washingtonin osavaltiosta Yhdysvalloista, ja hän jo lapsuudessaan hän osoitti kiinnostuksensa teoreettiseen fysiikkaan ja ihaili Albert Einsteinin, Richard Feynmanin ja Stephen Hawkingin kaltaisia tiedemiehiä. Gordon suoritti opintonsa Massachusetts Institute of Technologyssä, jossa hänelle myönnettiin filosofian tohtorin arvonimi. Opintojensa jälkeen tohtori Isaac Kleiner palkkasi Gordonin työskentelemään Black Mesassa, joka oli New Mexicon autiomaassa sijaitseva tutkimuslaitos. Gordon hyväksyi Kleinerin työsopimuksen, koska hän uskoi Black Mesan tutkimustyön tukevan siviilien käyttömahdollisuuksia astrofysiikkaan ja kvanttitietokoneisiin. Black Mesassa Gordon työskenteli C-sektorissa, jossa hänen tehtävänään oli siirtää tutkimuskäyttöä varten tarkoitettuja materiaaleja laboratorioihin ja avustaa tiederyhmää tieteellisten kokeiden suorittamisessa.


text: "Half-Lifessa" Gordon Freeman on 27-vuotias Black Mesassa työskentelevä koeassistentti, joka osallistuu koekammio c/33-a:ssa suoritettavaan tieteelliseen kokeeseen. Koe kuitenkin epäonnistuu ja luo niin sanotun "resonanssikaskadin", jonka synnyttämä pulssiaalto aiheuttaa tutkimuslaitokselle vakavia rakenteellisia vaurioita. Onnettomuuden jälkeen Gordon pyrkii pakenemaan pahoin raunioituneesta tutkimuslaitoksesta, mutta resonanssikaskadi on avannut Maapallon ja Xen-nimisen ulottuvuuden välisen portaalin, jonka kautta Xenin vihamieliset muukalaisolennot kykenevät kaukosiirtymään Black Mesan sisätiloihin. Yhdysvaltain asevoimat lähettää tutkimuslaitokseen Hazardous Environment Combat Unit -nimisen erikoisjoukon, jolle on annettu määräys eliminoida kaikki muukalaisolennot ja Black Mesan työntekijät. Gordon joutuu taistelemaan muukalaisia ja sotilaita vastaan, minkä jälkeen Black Mesan Lambda-kompleksin tiedemiehet kaukosiirtävät hänet Xeniin. Xenissä Gordon kohtaa Maan ja Xenin välistä portaalia ylläpitävän Nihilanth-muukalaisolennon, jonka hän onnistuu tappamaan kaksintaistelun päätteeksi. Nihilanthin kuoleman jälkeen Gordon kohtaa salamyhkäisen G-Manin, joka värvää Gordonin taistelemaan G-Manin "työnantajien" puolesta ja siirtää hänet staasitilaan tyhjyydessä.


text: "Half-Life 2":ssa G-Man päästää Gordonin vapaaksi staasitilasta ja siirtää hänet takaisin Maahan, joka on joutunut toisesta ulottuuvudesta saapuneen Combine-nimisen muukalaisimperiumin valloittamaksi. Gordon saapuu Itä-Euroopassa sijaitsevaan, Combinen hallitsemaan ja ihmiskunnan rippeiden asuttamaan Kaupunki 17:sta (engl. "City 17"), jossa hän kohtaa Isaac Kleinerin, Barney Calhounin, Eli Vancen ja viimeksi mainitun tyttären Alyxin, jotka ovat Combinen hirmuhallintoa vastustavan vastarintaliikkeen keskushahmoja. Gordon pakenee Kaupunki 17:sta kapinallisten salaiseen tukikohtaan Black Mesa Eastiin, joka kuitenkin joutuu Combinen hyökkäyksen kohteeksi. Hyökkäyksen takia Gordon joutuu pakenemaan maanalaisen tunnelin kautta Ravenholmin kylään, josta hän etenee rannikolla sijaitsevaan vastarintalikkeen tukikohtaan. Gordon matkustaa tukikohdasta Combinen kontrolloimaan Nova Prospektin vankilaan, jossa hän yrittää Alyxin kanssa pelastaa Combinen vangiksi joutuneen Eli Vancen. Pelastustehtävä kuitenkin epäonnistuu ja kaksikko pakenee Combinen rakentaman kaukosiirtimen avulla Kaupunki 17:sta, jossa vastarintaliike on käynnistänyt taistelun kaupungin hallinnasta. Taistelun aikana Gordon tunkeutuu Combinen päämajana toimivaan Linnoitukseen (engl. "Citadel"), jossa hän kohtaa Black Mesan entisen johtajan Wallace Breenin, jonka Combine on nimittänyt Maan yksinhallitsijaksi. Kun Breen yrittää paeta kapinallisilta toiseen ulottuvuuteen, Gordon tuhoaa Breenin kaukosiirtimen voimanlähteenä toimivan "pimeän energian reaktorin" (engl. "Dark Energy Reactor"). Reaktorin räjähdyksen jälkeen G-Man ilmestyy Gordonin luokse ja siirtää hänet takaisin staasitilaan.


text: "Half-Life 2: Episode Onen" aloittavassa välianimaatiossa salaperäiset, purppuranväriset vortigauntit päästävät Gordon vapaaksi G-Manin vallasta ja kaukosiirtävät hänet Kaupunki 17:n raunioituneen Linnoituksen juurelle, jossa hän kohtaa Alyx Vancen ja saa selville, että "pimeän energian reaktorin" tuhoutumisen takia Linnoituksen reaktoriydin on räjähdyspisteessä. Gordon ja Alyx tunkeutuvat Linnoitukseen ja käynnistävät reaktoriytimen stabilisointimekanismin, minkä jälkeen he pakenevat Combinen ja vastarintaliikkeen välisten taistelujen seurauksena raunioituneen ja suurimmaksi osaksi hylätyn Kaupunki 17:n kaduille. Kaksikko kohtaa kaupungissa Barney Calhounin, jota he avustavat saattamaan kaupungin viimeiset asukkaat rautatieasemalle. Loppuratkaisussa Gordon ja Alyx pakenevat junan kyydissä Kaupunki 17:sta, minkä jälkeen Linnoituksen reaktoriydin räjähtää tuhoten kaupungin ja voimakas paineaalto suistaa junan pois raiteilta.


text: "Half Life 2: Episode Two:ssa" Gordon herää junasta ja Alyx pelastaa hänet. He matkaavat kohti White Forestia mutta matkalla Hunter sotakone haavoittaa Alyxia kuolettavasti. Gordon joutuu yhdessä Uriah nimisen vortigauntin kanssa hakea parantavaa muurahaiskorennon uutetta kaivoksesta. Gordon onnistuu löytämään uutteen ja parantaa Alyxin. Kaksikko löytää auton ja matkaavat White Forestiin joutuen matkan aikana taistelemaan Combinea vastaan. Saavuttuaan tukikohtaan Gordonin täytyy puolustaa tukikohtaa Combinen hyökkäyksiltä ja Gordon nujertaa valtavat Strider sotakoneet Arme Magnussonin keksimillä räjähteillä. Gordon onnistuu tuhoamaan Striderit ja laukaisee raketin, joka sulkee ulottovuusportaalin. Gordonin ja Alyxin kimppuun hyökkää kaksi muukalaisneuvonantajaa, mutta Alyxin robottilemmikki Dog pelastaa heidät.


text: Barney Calhoun on Black Mesan tutkimuslaitoksessa työskentelevä keskitason turvamies. Hän on yksi harvoista ihmisistä, ja mahdollisesti ainoa turvamies joka selvisi Black Mesan onnettomuudesta. "Half-Life 2":ssa ja sen lisäosissa Barneyn ääninäyttelijä on Michael Shapiro, joka on myös G-Manin ääninäyttelijä. Hahmo on itse asiassa nimetty "The Andy Griffith Show" -komediasarjan kömpelön konstaapeli Barney Fifen mukaan, josta on tullut yhdysvaltalaisessa populaarikulttuurissa epäpätevien poliisien ja turvamiesten perikuva.


text: Barneyn ensiesiintyminen on alkuperäisessä "Half-Lifessä", mutta kyseisessä pelissä hän ei ole yksittäinen hahmo, vaan kaikkien Black Mesan turvamiesten hahmomallin nimi on "Barney", joskin Opposing Force -pelissä on Barneyden lisäksi "Otis" -nimisiä, ylipainoisia ja tyhmempiä turvamiehiä. "Half-Lifessa" Gordon Freemanin kohtaamat "Barneyt" ovat aseistautuneet Glock 17 -pistoolilla ja varustautuneet suojaliiveillä, ja he voivat avustaa häntä taistelussa toimimalla tulitukena ja avaamalla lukittuja ovia. Pelissä on kuitenkin myös kohtauksia, joissa "Barney" saapuu Gordonin luokse ja kertoo hänelle pelin juonenkuljetuksen kannalta tärkeitä asioita. "Half-Lifen" kehitysvaiheessa "Barneyt" oli alun perin tarkoitettu vihollisiksi, mutta lopullisessa pelissä "Barney" uudelleenohjelmoitiin pelaajahahmon liittolaisiksi.


text: "Barneyn" seuraava esiintyminen on "ssa", jossa hänen roolinsa on samanlainen kuin alkuperäisessä "Half-Lifessa". "Opposing Forcessa" esitellään myös hänen työtoverinsa, ylipainoinen ja Desert Eagle -pistoolilla aseistautunut turvamies nimeltä "Otis". "Otis" nimettiin "The Andy Griffith Show'n" alkoholistisen Otis Campbellin mukaan, mikä on tarkoitettu viittaukseksi "Barneyn" nimen alkuperään.


text: Vaikka "Barney" on "Half-Lifessa" ja "Opposing Forcessa" tekoälyn kontrolloima NPC-hahmo, hän esiintyy "in" päähenkilönä. Pelissä Barney "Calhoun" on fiktiivisessä Martison Collegessa opintonsa suorittanut Black Mesan turvamies, joka värvättiin tutkimuslaitoksen henkilökunnan jäseneksi tehtävänään vartioida tutkimustiloja ja korjata tiedemiesten rikkoutuneita tutkimuslaitteita. Pelin alussa Barneyn vaatekaapista voi huomata kaksi kirjaa, joiden nimet ovat "The Truth About Aliens" ("Totuus avaruusolennoista") ja "Government Conspiracies" ("Hallituksen salaliitot"); tällä viitataan pelin juoneen, jossa esiintyy toisesta ulottuvuudesta saapuneita muukalaisolentoja ja hallituksen salaliittoja. Barneyn vaatekaapissa on myös nuorta naista esittävä valokuva, mistä päätellen Barneylla on naisystävä tai hän on naimisissa. Barneyn kaapin pohjalla on myös laatikko, ja kun siihen ampuu Kaikki Glock 17 ammukset jotka saa ampumaradalta, laatikko rikkoutuu ja sisältä paljastuu luultavasti Xeniläinen pieni olento, Chumtoad. Niitä voi nähdä myös muualla pelissä, ja ne ovat täysin vaarattomia.


text: "Blue Shiftin" alussa Barney on hississä, kun resonanssikaskadin aiheuttama pulssiaalto vaurioittaa tutkimuslaitoksen rakenteita ja hissikaapeli katkeaa, jolloin Barney putoaa hissikuilun pohjalle. Vaikka Barney menettää tajuntansa, hän selviytyy onnettomuudesta hengissä ja saa selville, että resonanssikaskadin seurauksena Xenin muukalaisolennot kykenevät kaukosiirtymään tutkimuslaitokseen. Kun Barney yrittää paeta raunioituneesta tutkimuslaitoksesta, hän kohtaa Yhdysvaltain asevoimien lähettämän Hazardous Environment Combat Unit -erikoisjoukon sotilaita, jotka on määrätty eliminoimaan kaikki Black Mesan työntekijät. Pelin aikana Barney pelastaa HECU:n sotilaiden kaappaaman tohtori Rosenbergin, joka työtoveriensa Bennetin ja Simmonsin kanssa kaukosiirtävät Barneyn Xeniin. Pelin loppuratkaisussa nelikko kuitenkin onnistuu pakenemaan Black Mesasta kaupunkimaasturin kyydissä.


text: "Half-Life: Blue Shiftin" jälkeen "Barney" esiintyy "Half-Life 2":ssa, jossa hänen kasvonsa on mallinnettu Valve Corporationin työntekijä Scott Lynchin kasvojen pohjalta. Vaikka Barney vaikuttaa työskentelevän Maapallon valloittaneen Combine-muukalaisimperiumin "siviilisuojelun" (engl. "Civil Protection") sotilaspoliisina, todellisuudessa hän on Combinen kontrolloimassa Kaupunki 17:ssä (engl. "City 17") toimivan vastarintaliikkeen vakooja, josta on Eli Vancen, Alyx Vancen ja Isaac Kleinerin tavoin muodostunut yksi liikkeen merkittävimmistä johtajista. "Half-Life 2":ssa Barney on Alyxin tavoin erittäin kestävä ja hänen menettämänsä terveyspisteet regeneroituvat nopeasti.


text: "Half-Life 2":n alussa Barney pelastaa Kaupunki 17:sta saapuneen Gordon Freemanin Combinen joukoilta, ja myöhemmin Gordon kohtaa hänet tohtori Kleinerin laboratoriossa kokeilemassa Kleinerin rakentamaa kaukosiirrintä. Pelin tapahtumien edetessä Kaupunki 17:n asukkaat alkavat kapinoida ja vastarintaliike käynnistää laajamittaisen taistelun kaupungin hallinnasta. Taistelujen aikana Gordon Freeman pelastaa Barneyn Combinen tarkka-ampujilta, minkä jälkeen kaksikko ja pieni kapinallisjoukkio sammuttavat Combinen puolustusjärjestelmiä raunioituneessa museossa. Kun Gordon tunkeutuu kaupungin keskellä sijaitsevaan Linnoitukseen (engl. "Citadel"), Barney jää Kaupunki 17:n kaduille ja hänet kohdataan seuraavan kerran vasta "Half-Life 2":n ensimmäisessä lisäosassa, "ssa".


text: "Episode Onessa" Gordon ja Alyx kohtaavat Barneyn ja muita vastarintaliikkeen jäseniä kerrostalossa, ja Barney kertoo heille aikeistaan evakuoida Kaupunki 17:n viimeiset asukkaat junalla, ennen kuin pahoin vaurioituneen Linnoituksen reaktoriydin romahtaa. Gordon ja Alyx avustavat Barneyta saattamalla vastarintaliikkeen jäseniä Kaupunki 17:n rautatieasemalle. Kun kaupungin viimeiset asukkaat on evakuoitu, Barney ja muut vastarintaliikkeen jäsenet pakenevat kaupungista junan kyydissä.


text: Barneyta ei nähdä Half Life 2: Episode 2:ssa mutta Gordonin tuhottua White Forestia uhanneet Strider-sotakoneet, ja palattua tukikohtaan, pelaaja voi selvästi kuulla Barneyn sanovan: "Good job Gordon!" (Suom. "Hyvää työtä Gordon!"). Tämä on yksi pelin niin sanottu "pääsiäismuna".


text: Adrian Shephard on Yhdysvaltain asevoimien alaisuudessa toimivan Hazardous Environment Combat Unit -erikoisjoukon eli HECUn jäsen ja "" -lisäosan päähenkilö. Shephard on yksi harvoista ihmisistä, ja tiettävästi ainoa HECU-sotilas joka selvisi Black Mesan onnettomuudesta. Gordon Freemanin tavoin mystinen G-Man näkee Shephardissa potentiaalia tuntemattomaan tarkoitukseen, ja ottaa tämän tarkkailun alle.


text: 22-vuotias Shephard on sotilasarvoltaan alikersantti, ja hänet on muiden HECU:n sotilaiden tavoin sijoitettu Arizonan osavaltiossa sijaitsevaan Santegon varuskuntaan. Kun New Mexicon autiomaan keskellä sijaitsevassa Black Mesan tutkimuslaitoksessa suoritettu tieteellinen koe epäonnistuu ja aiheuttaa "resonanssikaskadin", Shephard lähetetään joukkoineen eliminoimaan Xen-ulottuvuuden vihamieliset muukalaisolennot, jotka resonanssikaskadin ansiosta kykenevät kaukosiirtymään tutkimuslaitoksen sisätiloihin.


text: Kesken matkan Shephardin ryhmää kuljettava V-22 Osprey nimeltä "Goose 7" joutuu kuitenkin muukalaisten hyökkäyksen kohteeksi ja putoaa Black Mesan lähistolle, minkä jälkeen tutkimuslaitoksen tiedemiehet pelastavat hänet lentokoneen hylystä. Shephard ei ehtinyt saada käskyjä eliminoida Black Mesan henkilökunta joukkueensa kuoleman tähden, joten tämä ei ole tietoinen tehtävästään ja Shephard aloittaa pakomatkansa laitoksesta. Hän saa kuulla HECUn saaneen määräys vetäytyä Black Mesasta mutta suuri osa sotilaista, Shephard mukaan lukien, jää vangiksi laitokseen sillä sen oviaukot teljetään estämään muukalaisolentojen pakenemista. G-Manin nähdään pelissä estävän Shephardin pääsyn ilma-alukseen, kuitenkin Shephardin tietämättä että kone putoaisi myöhemmin tappaen kaikki matkustajat. Shephard kohtaa Xen-olioiden lisäksi Race X-muukalaislajin edustajia sekä huippukoulutettuja kommandoja, mustia operatiiveja, joille on annettu määräys eliminoida kaikki elossa olevat muukalaiset, henkilökunnan jäsenet ja jopa HECU-sotilaat sekä tuhota tutkimuslaitos pienoiskokoisella ydinräjähteellä.


text: Shephard onnistuu deaktivoimaan ydinräjähteen taisteltuaan kommandojen läpi. Tämän jälkeen Shephard joutuu tuhoamaan suuren "Genewormin", joka uhkaa tulla ulottuvuusrepeämästä maan pinnalle. Muukalaisjohtajan kuoltua Shephard telesiirtyy salaperäisen G-Manin luo, tätä pelin alussakin kuljettaneeseen Goose 7-alukseen. G-Man uudelleenkäynnistää räjähteen, jolloin Black Mesan tutkimuslaitos tuhoutuu valtavassa ydinräjähdyksessä. Pelin loppuratkaisussa tämä siirtää Shephardin Gordon Freemanin tavoin staasitilaan.


text: Vaikka Shephard on esiintynyt virallisesti vain "Opposing Forcessa" hän on "Half-Life"-fanien keskuudessa erittäin suosittu hahmo. Hahmosta on löytynyt myös erilaisia "pääsiäismunia", niin Valven kuin muidenkin peliyritysten peleistä. Portal-pelin kaikissa osissa on löydettävissä tietokoneen näppäimistöistä keltaiseksi maalatut kirjaimet, joilla voidaan muodostaa nimi "Adrian Shephard". Myös mm. "F.E.A.R" -pelissä on "A. Shepherd"-niminen hahmo joka on viittaus Shephardin nimeen. Shephard teki paluun ""Half-Life: Prospekt"" -modissa, joka on epävirallinen jatko-osa alkuperäiselle pelille. Peli on kuitenkin saanut Valven työntekijöiden "siunauksen" jatko-osaksi.


text: Colette Green (äänenä Lani Minella) on toinen "Half-Life: Decayn" päähahmoista. 37-vuotias, punaisenruskeaan HEV-pukuun sonnustautunut Colette kuvataan hermostuneeksi ja toiminnanläheiseksi.


text: Colette ja Gina ovat Gordon Freemanin assistentteja, jotka toimittavat tälle Xenistä tuodun kristallin joka lopulta aiheuttaa resonanssikaskaadin Gordonin asetettua kristallin vastakappalespekometriin. Colette, Gina ja tohtori Keller avustavat Gordonia myös laukaisemaan raketin jolla uskotaan voivan sulkea ulottuvuusrepeämä. He myös avustavat tohtori Rosenbergiä lähettämään radiosignaalin Yhdysvaltain asevoimille. Kaksikon rooli on pieni, mutta merkittävä Half-Lifessä.


text: Aiemmista pelisarjan peleistä poiketen "Decay":ssa pelaaja ottaa ohjat kahdesta naispuolisesta pelaajahahmosta. Heistä tekee poikkeavan muihin päähahmoihin verrattuna se, että heidän äänensä kuullaan pelissä. Colette ja Gina ovat myös ainoita päähenkilöitä, jotka ovat kuolleet pelisarjassa. Coletten ruumiin voi löytää "Opposing Force"-pelistä, kun Adrian telesiirtää itsensä Xeniin.


text: "Half-Life: Decay" on fanien voimin käännetty modiksi PC:lle, kun se alun perin oli peli Playstation 2:lle.


text: Gina Cross (äänenä Kathy Levin) on toinen "Half-Life: Decayn" päähahmoista. 31-vuotias (pelin ohjekirjassa virheellisesti 25-vuotias) vaaleanruskeaan HEV-pukuun sonnustautunut Gina kuvataan parivaljakon aivoiksi ja ajattelevaiseksi osapuoleksi.


text: Gina ja Colette ovat Gordon Freemanin assistentteja, jotka toimittavat tälle Xenistä tuodun kristallin, joka lopulta aiheuttaa resonanssikaskadin Gordonin asetettua kristallin vastakappalespekometriin. Colette, Gina ja tohtori Keller avustavat Gordonia myös laukaisemaan raketin jolla uskotaan voivan sulkea ulottuvuusrepeämä. He myös avustavat tohtori Rosenbergiä lähettämään radiosignaalin Yhdysvaltain asevoimille. Kaksikon rooli on pieni, mutta merkittävä Half-Lifessä.


text: Gina vastasi myös "Hazard Course"-kappaleiden valvonnasta ja järjestelyistä, yhdessä mm. tohtori Walter Bennetin kanssa. Tämän voi nähdä hologrammina kyseisissä harjoitteluradoissa, joka antaa ohjeita radan suorittamiseen pelaajalle.


text: Aiemmista pelisarjan peleistä poiketen "Decay":ssa pelaaja ottaa ohjat kahdesta naispuolisesta pelaajahahmosta. Heistä tekee poikkeavan muihin päähahmoihin verrattuna se, että heidän äänensä kuullaan pelissä. Gina ja Colette ovat myös ainoita päähenkilöitä, jotka ovat kuolleet pelisarjassa. Ginan ruumiin voi löytää "Blue Shift"-pelissä, kun Barney telesiirretään Xeniin.


text: R-4913 on vortigaunt, joka esiintyy pelissä "Half-Life: Decay". Tällä pystyy pelaamaan suoritettuaan varsinaisen pelin.


text: R-4913 toimii Nihilanthin alaisuudessa, ja tämä lähetetään hakemaan takaisin kristalleja jotka Black Mesa varasti Xenistä. Aisaparinaan tällä on toinen vortigaunt nimeltä X-8973. Vortigauntit kykenevät lataamaan terveyspisteitään klassisella vihreällä säteellään.


text: R-4913:n kohtalo on epäselvä.


text: X-8973 on vortigaunt, joka esiintyy pelissä "Half-Life: Decay". Tällä pystyy pelaamaan suoritettuaan varsinaisen pelin.


text: X-8973 toimii Nihilanthin alaisuudessa, ja tämä lähetetään hakemaan takaisin kristalleja jotka Black Mesa varasti Xenistä. Aisaparinaan tällä on toinen vortigaunt nimeltä R-4913. Vortigauntit kykenevät lataamaan terveyspisteitään klassisella vihreällä säteellään.


text: X-8973:n kohtalo on epäselvä.


text: G-Man on yksi "Half-Life"-sarjan vakiohahmoista ja ainoa sivuhenkilö, joka on esiintynyt kaikissa sarjan peleissä. G-Manin ääninäyttelijä on Michael Shapiro, joka on myös Barney Calhounin ääninäyttelijä. Tämä on ulkomuodoltaan pitkä ja kalpeaihoinen keski-ikäinen mies, jolla on vihreät silmät ja mustat hiukset. G-Manin vaatetukseen kuuluvat siniharmaa puku, mustat kengät sekä musta matkasalkku jossa on "Half-Lifessa" Black Mesan tunnus. G-Man on erittäin tyyni, rauhallinen eikä tunne pelkoa edes tilanteissa joissa tavallinen ihminen joutuisi pakokauhun valtaan. Hän puhuu englannin kieltä mekaanisella ja keinotekoisen oloisella puheäänellä ja pitää siinä tarpeettomia taukoja, painottaa sanoissa tiettyjä tavuja, muuttaa äänensävyään kesken lauseen sekä sihisee lausuessaan S-kirjaimen. Tuntemattomasta syystä G-Man on osoittautunut olevansa erittäin kiinnostunut Gordon Freemanista ja Adrian Shephardista, mutta muut pelattavat päähenkilöt (Barney Calhoun, Gina Cross tai Colette Green) eivät kiinnosta häntä. G-Man omistaa myös lähestulkoon rajattomat, yliluonnolliset voimat joilla on mahdollista esimerkiksi kadota, ilmestyä tyhjästä, hallita muistia, sekä vaikuttaa teknisesti tavaroihin, hallita staattitila ja aikaa, pysäyttämään eliöiden toiminnot sekä siirtää kaikkea koskematta.


text: Vaikka G-Man on esiintynyt jokaisessa "Half-Life"-pelissä (poikkeuksena "Half-Life 2":n teknologiademo ""), hän on sarjan salaperäisin henkilö. Hänen alkuperänsä ja motiivinsa ovat olleet alusta alkaen mysteeri, ja jopa hänen todellinen nimensä on pidetty salaisuutena. "G-Man" on amerikanenglannissa esiintyvä slangisana, jolla voidaan viitata FBI-agenttiin tai Yhdysvaltain hallitukselle työskentelevään virkamieheen. Vaikka hahmon nimi on vakiintunut pelaajien keskuuteen, peleissä nimi "G-Man" tai "Gman" esiintyy vain "Half-Life"-pelien tiedostoissa ja lopputeksteissä. Hahmon nimi viittaa todennäköisesti salaliittoteorioissa esiintyviin "mustapukuisiin miehiin", jotka on usein liitetty ufotapauksiin ja muihin paranormaaleihin ilmiöihin. G-Manin esikuvana pidetään mm. Salaisista kansioista tuttua Tupakkamiestä.


text: G-Man on tunnettu siitä, että hänet voi jatkuvasti nähdä vilaukselta tarkkailemassa pelaajahahmon etenemistä. G-Man kuitenkin seisoo usein huomaamattomissa paikoissa, joten pelaajan on toisinaan hankala huomata häntä. Koska G-Man seuraa pelaajahahmoa etäältä, on käytännössä mahdotonta päästä hänen luoksensa. Vaikka pelaaja pääsisi myöhemmin G-Manin luo, tämä on ehtinyt poistumaan paikalta. Vaikka toisinaan G-Manin voi nähdä keskustelemassa muiden ihmisten kanssa, mutta silti muutamissa pelien kohtauksissa hänestä annetaan vaikutelma, että muut henkilöt kuin pelaajahahmo eivät olisi edes tietoisia hänen läsnäolosta. G-Manilla on tapana hetken ajan tarkkailla pelaajahahmoa, minkä jälkeen hän salaperäisesti katoaa paikalta.


text: G-Manin ensiesiintyminen on alkuperäisessä "Half-Lifessa", jossa Gordon Freeman voi nähdä hänet ensimmäisen kerran seisomassa viereisessä Black Mesan junavaunun sisällä. Häntä kuljettavan vaunun myöhästymisestä huolimatta G-Man on ehtinyt C-sektorin laboratoriotiloihin ennen Gordonin saapumista, ja hänet voi nähdä keskustelemassa nimettömän tiedemiehen kanssa. Kun resonanssikaskadi on aiheuttanut tutkimuslaitokselle vakavia rakenteellisia vaurioita, G-Manin voi huomata liikkumassa ympäri raunioitunutta tutkimuslaitosta. Nihilanthin kuoleman jälkeen G-Man kuitenkin ilmestyy Gordonin luokse, ilmaisee kiinnostuksensa tiedemiehen taistelutaitoja kohtaan ja antaa hänelle kaksi vaihtoehtoa: joko kohdata valtava armeija Xenin olentoja ilman aseita tai vaihtoehtoisesti siirtyä G-Manin "työnantajien" palvelukseen. "Half-Life"-pelisarjan juonijatkumon mukaan Gordon valitsee jälkimmäisen vaihtoehdon, minkä jälkeen G-Man asettaa Gordonin staasitilaan aikapoimussa.


text: "ssa" G-Man osoittaa kiinnostuksena Gordon Freemanin ohella myös Hazardous Environment Combat Unit -erikoisjoukkoon kuuluvaan alikersantti Adrian Shephardiin. "Opposing Forcen" harjoituskartassa G-Manin voi nähdä keskustelemassa upseerin kanssa, mistä päätellen G-Manilla on jonkinlainen asema HECU:n joukoissa. Pelin aikana G-Manin voi nähdä myös keskustelemassa matkapuhelimeen, mutta hänen keskustelukumppaninsa on jätetty mysteeriksi. G-Manilla on "Opposing Forcessa" suoraviivaisempi rooli kuin muissa "Half-Life"-sarjan peleissä; esimerkiksi pelin alkuvaiheessa hän pelastaa Shephardin hengen avustamalla hänet pakenemaan huoneesta, joka on täyttymässä radioaktiivisesta nesteestä. Loppuratkaisussa G-Man kuitenkin uudelleenkäynnistää Shephardin aikaisemmin deaktivoiman ydinräjähteen ja aiheuttaa Black Mesan tutkimuslaitoksen tuhoutumisen valtavassa ydinräjähdyksessä. Hän kuitenkin pelastaa Shephardin ja siirtää hänet tyhjyyteen, jossa Shephard "ei voi saada aikaan ongelmia".


text: G-Manilla on cameorooli "in" alussa, jossa Black Mesassa työskentelevä turvamies Barney Calhoun näkee junalla liikkuvan G-Manin. G-Manilla on samankaltainen esiintyminen "ssä", jossa Gina Cross ja Colette Green huomaavat G-Manin oleskelemassa hississä. Molemmissa peleissä G-Man ei ole nähtävästi kiinnostunut pelaajahahmosta.


text: "Half-Life 2":n alussa G-Man ilmestyy Gordon Freemanin luokse ja päästää hänet vapaaksi staasitilasta. G-Man siirtää tiedemiehen takaisin Maapallolle, joka on Gordonin ollessa staasitilassa joutunut toisesta ulottuvuudesta saapuneen Combine-nimisen muukalaisimperiumin valloittamaksi. Gordon ilmestyy Combinen kontrolloiman itäeurooppalaisen Kaupunki 17:n (engl. "City 17") rautatieasemalle pysähtyvään matkustajajunaan, mikä aloittaa hänen seikkailunsa Combinen miehittämällä Maapallolla. Pelin aikana Gordon voi nähdä televisiossa hetkellisesti G-Manin, joka salaperäisesti seisoo Combinen tunnuksen edessä. "Half-Life 2":n loppuvaiheessa tohtori Wallace Breen toteaa Linnoituksessa (engl. "Citadel") vankina olevalle Gordonille, että tämän "sopimus on avoinna eniten tarjonneelle", mistä päätellen Breen on tietoinen G-Manin olemassaolosta ja motiiveista.


text: "Half-Life 2":n loppuratkaisussa Gordon Freeman estää tohtori Breenin pakoyrityksen tuhoamalla Linnoituksen "pimeän energian reaktorin" (engl. "Dark Energy Reactor"), minkä jälkeen G-Man kirjaimellisesti pysäyttää ajan ja puhuu Gordonille "vapaan valinnan illuusiosta", mikä viittaa alkuperäisen "Half-Lifen" loppuratkaisun kahteen vaihtoehtoon. Tämän jälkeen G-Man siirtää Gordonin takaisin staasitilaan ennen kuin reaktorin räjähdys olisi voinut saavuttaa tiedemiehen. Gordonin vieressä seisoneen Alyx Vancen kohtalo kuitenkin jää mysteeriksi, kunnes "n" aloittavassa välianimaatiossa salaperäiset ja violetinväriset vortigauntit pelastavat hänet räjähdykseltä. "Episode Onessa" vortigauntit myös päästävät Gordonin vapaaksi G-Manin vallasta ja siirtävät hänet takaisin Kaupunki 17:ään.


text: G-Man tekee paluun "ssa", jossa hän näyttäytyy Gordon Freemanille surrealistisessa kohtauksessa. Kohtauksessa G-Man paljastaa Gordonille, että hän pelasti nuoren Alyx Vancen hengen Black Mesan tapauksessa. Pelin edetessä Eli Vance tunnustaa Gordonille, että hän on tietoinen G-Manin olemassaolosta. Eli myös väittää, että juuri G-Man toimitti Black Mesan tiedemiehille kristallin, jonka laittaminen vastakappalespektrometriin käynnisti resonanssikaskadin.


text: Salamyhkäisyytensä takia G-Manin henkilöllisyydestä on ollut "Half-Life"-fanien keskuudessa erilaisia teorioita. Varhaiset huhut väittivät G-Manin olleen Black Mesan tutkimuslaitoksen johtaja, mutta "Half-Life 2" paljasti huhut virheellisiksi paljastamalla, että Black Mesan johtaja oli itse asiassa tohtori Breen. Nykyisin suosittu teoria väittää, että G-Man olisi tulevaisuudesta saapunut Gordon Freeman, ja että nimi "G-Man" olisi lyhenne nimestä ""G"ordon Free"man"". Toinen suosittu uskomus on, että G-Man olisi ihmishahmon omaksunut muukalaisolento toisesta ulottuvuudesta, mikä selittäisi hänen oudon käytöksensä, puhetapansa sekä yliluonnolliset piirteensä, kuten kyvyn ilmestyä ja kadota salaperäisesti.


text: Alkuperäisessä Half-life 2-pelissä ennen lähdekoodivuotoa G-Manin laukussa piti olla Black Mesan logo, mutta se poistettiin pelin lopullisesta versiosta. Half-Lifessä G-Manilla oli vielä Black Mesan logo laukussaan, sen näkee kuvasta.


text: Rosenberg (äänenä Jon St. John) on Black Mesassa työskentelevä tiedemies, joka esiintyy peleissä ""Half-Life: Blue Shift"", ja ""Half-Life: Decay"". Hän on yksi harvoista Black Mesan onnettomuudesta selvinneistä ihmisistä. Rosenbergiä ei ole nähty pelien jatko-osissa, mahdollisesti syynä tähän Rosenbergin esiintymiset Gearbox Softwaren kehittämissä peleissä.


text: Rosenberg työskenteli Black Mesan vaativimmissa tutkimuksissa, ja suunnitteli mm. resonanssikaskadin aiheuttaneen vastakappalespektrometrin (josta tämä myös tunsi syyllisyyttä onnettomuuden tapahduttua). Hän myös vastasi ensimmäisten tiedemiehien joukossa teleportaatiokokeiluista. Rosenberg mahdollisesti vaikutti Black Mesan johtoportaissa ja todennäköisesti oli toiminut laitoksessa kymmeniä vuosia.


text: Rosenberg on pelin "Blue Shift" eräs avainhahmoista. Tämän kollega Harold käskee turvamies Barney Calhounia etsimään Rosenbergian käsiinsä, joka voisi auttaa tämän ulos laitoksesta. Rosenberg nähdään ensimmäistä kertaa HECU:n vankina junavaunussa. Barney pelastaa miehen, ja he etenevät kohti Rosenbergin toimistoa jossa kaksi Rosenbergin kollekgaa Bennet ja Simmons työskentelevät. Rosenberg lähettää Barneyn Xeniin korjaamaan laitteistoa sekä myöhemmin lataamaan akkua, jonka avulla nelikon voisi telesiirtää ulos laitoksesta. Viime hetkellä ennen HECU:n saapumista Rosenberg, Calhoun, Bennet ja Simmons pääsevät ulos Black Mesasta.


text: Rosenberg auttoi myös Gina Crossia ja Colette Greeniä pelissä "Decay". Hän varoittaa tohtori Kelleriä mahdollisesta resonanssikaskadista, mutta Keller ei ota häntä vakavasti ja painottaa että tohtori Breen on antanut tiedemiehillä käskyn suorittaa koe. Vahingon sattuessa Rosenberg ja Keller ovat yhtä mieltä siitä, että henkilökunnan evakuointi on kaiken etusijalla. Colette ja Green auttavatkin Rosenbergiä lähettämään hätäsignaalin Yhdysvaltain asevoimille.


text: Walter Bennet on Black Mesassa työskentelevä tiedemies, ja Rosenbergin kollega. Walter on yksi harvoista Black Mesan tapauksesta selviytyneistä tiedemiehistä. Tämän lopullinen kohtalo on kuitenkin jäänyt epäselväksi, eikä tätä olla nähty Half-Life-pelisarjan jatko-osissa. Syynä tähän ovat todennäköisesti Walterin esiintymiset Gearbox Softwaren kehittämissä peleissä.


text: Walter nähdään ensi kertaa pelissä "Blue Shift", jossa tämä työskentelee kollegansa Simmonsin parissa saadakseen teleportaatiokoneen toimimaan. He saavat pian avukseen turvamies Barney Calhounin ja tohtori Rosenbergin, joiden avulla nelikko onnistuu pakenemaan Black Mesasta.


text: Walter mainitaan hologrammissa pelissä "Opposing Force", joka esittelee (tässä tapauksessa Adrianille) Xenistä tuotua barnacle-olentoa. Walter myös toimi yhtenä Black Mesan harjoitteluradan valvojista, mm. tohtori Gina Crossin ohella.


text: Walterin hahmo syntyi fanien luomuksesta, "Walter Bennetistä" fanifiktiossa ""Walter's World"" (suom. Walterin maailma) "Planet Half-Life" -sivustolla. Pian kaikkia tämän hahmomallin edustajia alettiin kutsua pelin tiedostoissa ja moninpeleissä yksinkertaisesti Walteriksi. "Half-Life 2"-pelin hahmon Isaac Kleinerin hahmomalli on myös nimetty Walteriksi kunnianosoituksena alkuperäisille peleille, tämän muistuttaessa hyvin paljon Walterin hahmomallia.


text: Simmons on Black Mesassa työskentelevä tiedemies, ja Rosenbergin kollega. Simmons on yksi harvoista Black Mesan tapauksesta selviytyneistä tiedemiehistä. Tämän kohtalo on jäänyt epäselväksi, eikä Simmons esiinny muissa pelisarjan peleissä. Syynä tähän on todennäköisesti Simmonsin esiintymiset Gearbox Softwaren kehittämissä peleissä.


text: Simmons nähdään ensi kertaa pelissä "Blue Shift", jossa tämä työskentelee kollegansa Bennetin parissa saadakseen teleportaatiokoneen toimimaan. He saavat pian avukseen turvamies Barney Calhounin ja tohtori Rosenbergin, joiden avulla nelikko onnistuu pakenemaan Black Mesasta.


text: Simmonsin etunimi ei ole tiedossa, eikä tämä puhu kertaakaan pelin aikana. Tämä näyttää etäisesti Eli Vancen hahmomallilta "Half-Life 2":sta.


text: Richard Keller on ""Half-Life: Decayssa"" esiintyvä tiedemies. 55-vuotias, pyörätuolissa istuva Keller avustaa Gina Crossia ja Colette Greeniä ja antaa heille tehtäviä tietokoneestaan käsin. Kellerin kohtalo on jäänyt epäselväksi. Keller halveksuu tohtori Kleinerin palkkaamaa Freemania ja kysyy, mitä Kleiner näkee hänessä.


text: Otis Laurey on peleissä "Half-Life: Blue Shift" ja "Half-Life: Opposing Force" esiintyvä turvamies. Ylipainoinen, yksinkertainen ja hyvin epäpätevä Otis toimii peleissä yksittäisen hahmon lisäksi turvamiesten hahmomallina Barney Calhounin tavoin. Otis nimettiin The Andy Griffith Show:n alkoholistisen Otis Campbellin mukaan. Otis kuolee sotilaiden tappamana, ja Barney voi nähdä tämän ruumiin heitettävän viemäriin.


text: Harold on "Half-Life: Blue Shift"-pelissä esiintyvä tiedemies. Harold on Rosenbergin, Bennetin ja Simmonsin kollega. Tämä nähdään haavoittuneena toimistossaan, ja kohdatessaan Barneyn tämä kertoo lisätietoja kollegoidensa olinpaikasta. Harold itse kuolee myöhemmin ampumahaavaansa.


text: Miller (äänenä Michael Shapiro) on pelin "Blue Shift" harjoitteluradan hologrammi. Vastasi mm. Barney Calhounin harjoituksista. Tämän kohtalo on tuntematon.


text: Gus on Black Mesan trukinkuljettaja, ja saman hahmomallin nimitys. Tämä on pukeutunut keltaiseen kypärään sekä vihreisiin haalareihin. Pelin käsikirjoittajista Marc Laidlaw totesi, ettei tiennyt hahmon nimeä ennen kuin pelisarjan fanit selvittivät sen tutkimalla pelin tiedostoja. Gusin kohtalo on tuntematon.


text: Isaac Kleiner on Black Mesan tutkimuslaitoksessa työskennellyt tiedemies, ja yksi harvoista ihmisistä joka selvisi laitoksen onnettomuudesta. Isaac Kleinerin ääninäyttelijä on Harry S. Robins, joka oli myös kaikkien "Half-Lifen" tiedemiesten ääninäyttelijänä. Kleinerin ulkomuoto pohjautuu yhteen alkuperäisen "Half-Lifen" neljästä tiedemiehen hahmomallista, ja sama malli toimi myös "in" tohtori Walter Bennetin esikuvana.


text: Kleiner ei esiinny alkuperäisissä "Half-Life"issa, vaikkakin työskenteli siellä onnettomuuden aikana. Lisäksi tästä on muutamia mainintoja; PlayStation 2:lle julkaistun "Half-Lifen" ohjekirjan mukaan Kleiner oli vastuussa Gordon Freemanin värväämisestä Black Mesan työntekijäksi, ja "ssä" tohtori Richard Keller mainitsee, ettei hän "käsitä mitä Kleiner näkee tuossa pojassa". Kleiner muutti seitsemän tunnin sodan jälkeen Combinen kontrolloimaan itäeurooppalaiseen Kaupunki 17:ta (engl. "City 17").


text: Kleinerin ensiesiintyminen on "Half-Life 2":ssa, jonka alussa hän on rakentanut toimintakykyisen kaukosiirtimen, jolla Kleiner ja hänen työtoverinsa Eli Vance suunnittelevat käyttävänsä Combinen vastaisen vastarintaliikkeen jäsenien kaukosiirtämiseen Kaupunki 17:n ja Black Mesa Eastin salaisen tukikohdan välillä. Kun kaupunkiin saapunut Gordon Freeman yritetään kaukosiirtää kaupungista Black Mesa Eastiin, kaukosiirrin joutuu epäkuntoon tohtori Kleinerin lemmikkipääravun takia ja Gordon kaukosiirtyy hetkellisesti tohtori Wallace Breenin toimistoon Linnoituksessa (engl. "Citadel"). Myöhemmässä vaiheessa Gordon Freeman ja Alyx Vance pakenevat Nova Prospektin vankilasta Combinen rakentamalla kaukosiirtimellä, ja he ilmestyvät tohtori Kleinerin laboratorioon. Kleiner kertoo kaksikolle, että Kaupunki 17:n asukkaat ovat ovat käynnistäneet laajamittaisen taistelun kaupungin hallinnasta, minkä jälkeen Alyx jää avustamaan Kleineria pakenemaan pois kaupungista.


text: "n" alussa Gordon ja Alyx ottavat yhteyden Kleineriin, joka kertoo heille "Half-Life 2":n loppuratkaisussa raskaita vaurioita kokeneen Linnoituksen reaktoriytimen olevan räjähdyspisteessä. Myöhemmin pelin aikana Kleiner esiintyy aikaisemmin tohtori Breenin käytössä olleissa propagandamonitoreissa, joissa hän kehottaa Kaupunki 17:n asukkaita pakenemaan kaupungista ennen kuin Linnoituksen reaktoriydin romahtaa aiheuttaen valtavan räjähdyksen, joka voisi tuhota koko kaupungin. Kleiner myös kertoo monitoreissa, että Linnoituksen kokemien vaurioiden takia Combine on menettänyt kaikki viestintäyhteydet Maata miehittävien sotajoukkojensa kanssa, ja että aikaisemmin ihmisten lisääntymisen estänyt Combinen "rajoituskenttä" (engl. "suppression field") on romahtanut. Hän myös vihjaa, että vastarintaliike on saavuttanut "teknologisia harppauksia", jotka ovat pian kapinallisten käytössä taistelussa Combinen joukkoja vastaan.


text: Tohtori Kleiner nähdään yhdessä "n" trailereista, joissa hän on ohjussiilossa rakentamassa vortigauntien ja Tri Magnussonin kanssa jonkinlaista avaruusrakettia. Raketin tarkoitus on sulkea Linnoituksen tuhoutumisesta syntynyt ulottovuusrepeämä. Kleiner myöhemmin selittää Elille, Gordonille ja Alyxille Borealis-laivasta ja Aperture Sciensen kadonneesta teknologiasta.


text: Alyx Vance on Black Mesan tutkimuslaitoksessa työskennelleen tiedemiehen Eli Vancen tytär ja yksi "Half-Life 2":n juonen tärkeimmistä hahmoista. Hän on eräs harvoista ihmisistä joka selvisi Black Mesan onnettomuudesta. Alyxin ääninäyttelijä on Merle Dandridge, ja hahmon ulkomuoto pohjautuu televisiojuontaja Jamil Mullenin.


text: Alyx ei esiinny alkuperäisessä "Half-Life"ssa, mutta tästä on nähtävissä valokuva myöhemmissä pelisarjan osissa ollessaan noin vuoden ikäinen onnettomuuden sattuessa. Samassa kuvassa nähdään myös Azian, Elin vaimo ja Alyxin äiti, joka menetti henkensä Black Mesan tapauksessa. G-Man paljastaa pelisarjan uusimmassa osassa pelastaneensa Alyxin laitoksesta.


text: "Half-Life 2":ssa ensiesiintymisessään Alyx on kaksissakymmenissään oleva nuori nainen, jolla on isänsä ja tohtori Kleinerin kanssa merkittävä rooli Kaupunki 17:ssä (engl. "City 17") toimivassa vastarintaliikkeessä, joka taistelee Maapallon orjuuttanutta Combine-muukalaisimperiumia vastaan. Alyx elää isänsä ja muiden vastarintaliikkeen jäsenien kanssa Black Mesa Eastin salaisessa tukikohdassa. Alyxilla on lemmikkirobotti "Dog", jonka Eli rakensi suojaamaan Alyxia, kun hän oli lapsi.


text: Alyx Vance esitellään Gordon Freemanille ensimmäisen kerran edellä mainitun pelin alkutaipaleella, jossa Alyx pelastaa hänet Combinen siviilisuojelun (engl. "Civil Protection") sotilaspoliiseilta. Myöhemmin Gordon kohtaa Alyxin Combinen kontrolloimassa Nova Prospektin vankilassa, jossa kaksikko pyrkii pelastamaan Combinen vangitseman Eli Vancen. Tohtori Wallace Breenille työskenteleväksi vakoojaksi paljastunut Judith Mossman kuitenkin kaukosiirtää Elin Kaupunki 17:n Linnoitukseen (engl. "Citadel"), minkä jälkeen Gordon ja Alyx pakenevat vankilasta Combinen rakentamalla kaukosiirtimellä. Kun kaksikko on kaukosiirtynyt tohtori Kleinerin laboratorioon, Kleiner kertoo Kaupunki 17:n asukkaiden kapinoineen Combinea vastaan ja käynnistäneen laajamittaisen katutaistelun kaupungin hallinnasta.


text: Kun Combinen sotilaat ja vastarintaliikkeen jäsenet taistelevat kaupungin kaduilla, Gordon ja Alyx päättävät deaktivoida voimageneraattorin, jota Combine käyttää puolustusjärjestelmiensä voimanlähteenä. Vaikka he onnistuvat tehtävässä, Alyx joutuu Combinen vangiksi ja pelin loppuvaiheessa Gordon kohtaa hänet ja Eli Vancen tohtori Breenin vankeina Linnoituksessa. Kun Breen pyrkii suostuttelemaan Gordonin Combinen puolelle ja on aikeissa kaukosiirtää Vancet toiseen ulottuvuuteen, Judith Mossman pettää hänet ja Breen yrittää paeta Linnoituksen huipulle rakennetulla kaukosiirtimellä. Alyxin avustuksella Gordon tuhoaa kaukosiirtimen voimanlähteenä toimivan "pimeän energian reaktorin" (engl. "Dark Energy Reactor") ja estää Breenin pakoyrityksen, minkä jälkeen G-Man ilmestyy ja kaukosiirtää Gordonin pois Linnoituksesta. Alyxin kohtalo jää pelin loppuratkaisussa epäselväksi, koska hänet nähdään viimeisen kerran reaktorin räjähdyksen läheisyydessä.


text: "n" aloittavassa välivideossa salaperäiset, purppuranväriset vortigauntit kuitenkin pelastavat Alyxin räjähdykseltä ja päästävät Gordonin vapaaksi G-Manin vallasta. Kaksikko kaukosiirretään pahoin vaurioituneen Linnoituksen juurelle, minkä jälkeen he ottavat yhteyden Eli Vanceen ja Isaac Kleineriin. Kleinerin mukaan Gordonin ja Alyxin on paettava kaupungista, koska pimeän energian reaktorin tuhoutuminen on aloittanut Linnoituksen reaktoriytimen räjähdykseen päättyvän ketjureaktion. Koska reaktoriytimen räjähdys voisi tuhota kokonaan Kaupunki 17:n, Gordon ja Alyx tunkeutuvat takaisin Linnoitukseen ja käynnistävät reaktoriytimen stabilisointimekanismin, jotta reaktoriytimen romahtaminen hidastuisi ja Kaupunki 17:n asukkaat ehtisivät paeta kaupungista.


text: Kun Gordon ja Alyx ovat paenneet Linnoituksesta, he joutuvat vaeltamaan maanalaisten tunnelien ja pysäköintihallin läpi takaisin maanpinnalle, jossa he kohtaavat Barney Calhounin ja muita kapinallisia. Kaksikko osallistuu Barneyn kanssa operaatioon evakuoida kaupungin viimeiset asukkaat junalla. Pelin loppuratkaisussa Gordon ja Alyx pakenevat viimeisellä junalla raunioituneesta Kaupunki 17:sta ja Linnoitus lähettää hätäsanoman muihin Combinen miehittämiin ulottuvuuksiin. Kun hätäviesti on lähetetty, reaktoriydin lopulta romahtaa ja massiivinen paineaalto tuhoaa Kaupunki 17:n. Kun paineaalto saavuttaa junan, Gordon kuulee Alyxin kuiskaamassa hänen nimensä, minkä jälkeen pelin lopputekstit käynnistyvät.


text: ""ssa Alyx pelastaa Gordonin romuttuneesta junasta. Matkalla White Forestiin Hunter-sotakone hyökkää Alyxin kimppuun ja lävistää hänet piikeillään, jolloin Alyx vaipuu koomaan. Gordon ja Uriah-vortigaunti parantavat Alyxin kaivoksesta löytämällään muurahaiskorennon uutteella. Ollessaan koomassa G-Man käski Alyxia sanomaan isälleen "varaudu ennalta näkemättömiin seurauksiin" kun kohtaa hänet. Gordon ja Alyx pääsevät White Forestiin ja Alyx luovuttaa Kleinerille datapaketin, jonka avulla ulottovuusportaali voidaan sulkea. Suunnitelma onnistuu ja Alyx ja Gordon päättävät matkata arktiselle alueelle pelastamaan Judith Mossmanin. Kesken kaiken kaksi muukalaisneuvonantajaa hyökkäävät heidän kimppuunsa. Dog pelastaa heidät, mutta toinen neuvonantajista ehtii surmata Elin. Alyx jää itkemään isänsä viereen samalla kun pelin lopputekstit käynnistyvät.


text: Alyx esiintyy "Half-Life 2":ssa useammin kuin muut pelin sivuhenkilöt, ja "Episode Onessa" hän toimii Gordonin aisaparina koko pelin ajan. Pelien aikana hän taistelee Gordonin rinnalla Nova Prospektissa, Kaupunki 17:ssa ja "Episode Onessa" myös Linnoituksessa. Useimmista tietokonepelien NPC-hahmoista poiketen Alyx on kuitenkin erittäin kestävä ja hänen menettämänsä terveyspisteet regeneroituvat nopeasti. Alyxin vakioase on sarjatulta ampuva pistooli, mutta "Episode Onessa" hänellä on käytössä myös haulikko ja kiikarikivääri. "Episode Onessa" Alyxin animointia taistelutilanteissa on paranneltu siten, että hän osaa lähitaistella vihollisia vastaan. Alyxillä on myös elektroninen laite, jonka emp-pulssin avulla hän voi hakkeroitua Combinen tietokoneisiin, sammuttaa turvajärjestelmiä, avata lukittuja panssariovia ja "Episode Onessa" uudelleenohjelmoida Combinen vyörymiinoja (engl. "roller mine") hyökkäämään Combinen sotilaita vastaan.


text: Alyxin suhtautuminen Gordon Freemaniin kehittyy "Half-Life 2":n tapahtumien edetessä, ja pelin loppupuolella hänen vihjataan olevan ihastunut Gordoniin. Hän myös huolestuu Gordonin joutuessa vaarallisiin tilanteisiin, esimerkiksi "Half-Life 2":n lopussa Alyx pyytää hissillä alas Linnoituksen reaktorikammioon laskeutuvalta Gordonilta varovaisuutta. Alyxillä on myös tapana vitsailla Gordonin kustannuksella, esimerkiksi "Half-Life 2":n alussa hän kommentoi Gordonille tunnusomaista hiljaisuutta.


text: Eli Vance on Black Mesassa työskennellyt, ja eräs harvoista sen onnettomuudesta selvinnyt, tiedemies sekä yksi Combine-muukalaisimperiumin vastaisen vastarintaliikkeen avainhahmoista. Hänen ääninäyttelijänsä on Emmy-palkinnolla palkittu näyttelijä Robert Guillaume.


text: Poiketen kaikista selvinneistä Black Mesan tiedemiehistä jotka nähdään pelin jatko-osissa, Eli nähdään myös ensimmäisessä osassa. Eli työskenteli alun perin Black Mesan tutkimuslaitoksen C-sektorilla, kunnes "Half-Lifen" alussa koekammio c/33-a:ssa suoritettu tieteellinen koe epäonnistui aiheuttaen "resonanssikaskadin", joka aiheutti tutkimuslaitokselle raskaita rakenteellisia vaurioita. Kun Gordon Freeman poistuu koekammiosta, Eli kehottaa häntä poistumaan laitoksesta ja avaa lukitun oven aktivoimalla retinaskannerin, mikä käynnistää pelin loppuratkaisuun johtavien tapahtumien ketjureaktion. Eli myös pyytää Gordonia lähettämään tälle ja loukkaantuneelle kollegalleen apuvoimia. Vaikka hänen nimeä ei ikinä mainita "Half-Lifessa" ja hänet esitellään nimettömänä tiedemiehenä, "Half-Life 2":ssa Eli kertoo Black Mesa Eastiin saapuneelle Gordonille, että hän näki Gordonin viimeksi lähetettyään hänet hakemaan apuvoimia resonanssikaskadin jälkeen. "Half-Life 2":n mukaan Elin vaimo Azian myös työskenteli tutkijana Black Mesassa, mutta hän menehtyi pakomatkalla Black Mesasta. Eli kuitenkin onnistui pakenemaan tuntemattomalla tavalla tutkimuslaitoksesta. Tämän tyttären Alyxin pelasti G-Man.


text: "Half-Life 2":ssa Eli Vancesta on muodostunut yksi Combinen sortovaltaa vastustavan vastarintaliikkeen johtajista, ja hän perustanut kapinallisten tärkeimpiin tukikohtiin kuuluvan Black Mesa Eastin lähelle Combinen kontrolloimaa Kaupunki 17:ta (engl. "City 17"). Pelissä vortigauntien lausumat repliikit viittaavat siihen, että Eli Vance onnistui ensimmäisenä ihmisenä solmimaan rauhanomaisen sopimuksen Nihilanthin vallasta vapautuneiden vortigauntien kanssa, jotta ihmiset ja vortigauntit voisivat yhdessä taistella Combinen joukkoja vastaan. Elillä on myös jalkaproteesi, jonka hän sai "Half-Life 2":n pelioppaan mukaan menetettyään oikeanpuoleisen jalkansa jouduttuaan Xenistä peräisin olevan villieläimen, Bullsquidin, hyökkäyksen kohteeksi.


text: Kun Gordon Freeman onnistuu pakenemaan Combinen joukoilta Kaupunki 17:sta ja saapuu Black Mesa Eastiin, Eli suunnittelee ottavansa hänet yhteistyökumppanikseen kehittämään vastarintaliikkeelle kaukosiirtoon pohjautuvaa teknologiaa, mutta pian Black Mesa East joutuu Combinen hyökkäyksen kohteeksi ja Gordon pakenee maanalaisen tunnelin kautta Ravenholmin kaupunkiin. Myöhemmin Gordon saa selville, että Combine on vanginnut Elin ja siirtänyt hänet Nova Prospektin vankilaan. Gordon ja Alyx kuitenkin tunkeutuvat Nova Prospektiin ja päästävät Elin vapaaksi, mutta tohtori Wallace Breenille työskenteleväksi vakoojaksi paljastunut Judith Mossman käynnistää Combinelle rakentamansa kaukosiirtimen ja kaukosiirtää itsensä ja Elin Kaupunki 17:n keskellä sijaitsevaan Linnoitukseen (engl. "Citadel").


text: Myöhemmin Gordon tunkeutuu Linnoitukseen, mutta hän joutuu Combinen vangiksi ja hänet viedään tohtori Breenin toimistoon, jossa Breen on yrittänyt suostutella Elin työskentelemään Combinelle. Breenin suunnitelmana on saada Eli pitämään vastarintaliikkeen jäsenille puhe, jossa hän vaatii kapinallisia lopettamaan taistelunsa Combinen sotajoukkoja vastaan Kaupunki 17:n kaduilla. Eli ei kuitenkaan suostu pitämään puhetta, vaikka Breen yrittää kiristää häntä uhkailemalla Combinen vangiksi joutunutta Alyxiä. Breen ymmärtää, ettei Eli ole aikeissa tehdä yhteistyötä Combinen kanssa, joten hän päättää kaukosiirtää Vancet toiseen ulottuvuuteen ja suostutella Gordon Freemanin työskentelemään Combinelle. Judith Mossman kuitenkin pettää Breenin ja päästää Elin, Alyxin ja Gordon vapaaksi, mikä johtaa Breenin pakoyritykseen ja Linnoituksen "pimeän energian reaktorin" (engl. "Dark Energy Reactor") tuhoutumiseen.


text: Eli Vance tekee paluun "ssa", jossa hän on paennut pahoin raunioituneesta Linnoituksesta ja ottanut tohtori Isaac Kleinerin kanssa yhteyden Alyxiin ja Gordoniin. Kleiner kertoo Linnoituksen reaktoriytimen olevan räjähdyspisteessä, mutta Gordon ja Alyx päättävät tunkeutua takaisin Linnoitukseen aktivoidakseen reaktorin stabilisointimekanismin. Eli suostuu vastentahtoisesti ehdotukseen, koska reaktoriytimen romahtamisen hidastuminen voisi pelastaa Kaupunki 17:sta pakenevat vastarintaliikkeen jäsenet.


text: "ssa" Eli on Isaac Kleinerin ja Arne Magnussonin kanssa White Forestin metsässä sijaitsevassa vastarinnan tukikohdassa. Koska Linnoituksen räjähdys "Episode Onen" loppuratkaisussa synnytti valtavan ulottuvuusrepeämän Kaupunki 17:n yläpuolelle, Eli ja hänen työtoverinsa ovat rakentamassa avaruusrakettia, jonka laitteisto kykenee sulkemaan portaalin. Gordonin ja Alyxin saavutusten ansiosta raketti saadaan laukaistua ja ulottuvuusrepeämä sulkeutuu, minkä jälkeen Eli, Gordon ja Alyx päättävät paeta Combinen hyökkäyksen kohteeksi joutuneesta tukikohdasta. Kolmikko etenee lentokonehalliin paetakseen helikopterille, mutta hallissa heidän kimppuunsa hyökkää kaksi "muukalaisneuvonantajaa" (engl. "Alien Advisor"). Toinen neuvonantajista tappaa Elin, mutta Dog pelastaa Gordonin ja Alyxin olennoilta. Peli päättyy kohtaukseen, jossa järkyttynyt Alyx itkee isänsä kuoleman johdosta.


text: Arne Magnusson on kuvitteellinen henkilö "" -pelissä. Hän on yksi harvoista Black Mesan tutkimuskeskuksessa tapahtuneessa onnettomuudesta selvinneistä henkilöistä. Hahmon nimi viittaa skandinaaviseen alkuperään, koska sekä hänen etu- että sukunimensä ovat yleisiä Ruotsissa, sekä jossakin määrin Tanskassa ja Norjassa.


text: Tohtori Magnussonia ei nähdä alkuperäisessä "Half-Life":ssa, vaikkakin tämä työskenteli siellä onnettomuuden sattuessa. Eli Vancen mukaan tämä kilpaili Isaac Kleinerin kanssa avustusrahoituksesta. Pelin alussa Gordon voi räjäyttää tämän mikroaterian taukotilassa, ja pelisarjan viimeisimmässä jatko-osassa Magnusson sanoo Gordonille antavansa anteeksi tälle "mikroaaltouuni-tapauksen", mikäli tämä tuhoaa White Forestia uhkaavat sotakoneet. Ei ole varmuutta, kuinka Magnusson selvisi Black Mesan tapauksesta.


text: "Half-Life 2: Episode Two":ssa Magnusson työskentelee Kaupunki 17:a ympäröivän metsän uumenissa olevassa ohjussiilossa yhdessä Thr. Kleinerin ja Thr. Vancen kanssa, valmistellen kokeellista teknologiaa ja aseistusta käyttöön Combine-joukkoja vastaan. Magnusson näyttää olevan White Forestin ohjustukikohdan johdossa, joskaan aseman vapaaehtoisesta luovuttamisesta hänelle ei ole varmuutta. Magnussonin määräilevä, itsetietoinen ja itserakas, joskin humoristinen, luonne antaa ymmärtää, että Magnusson on ottanut paikan itselleen. Hän työskentelee rakettinsa parissa läpi pelin, jonka tarkoituksena on tuhota Combinen avaama superportaali. Magnusson myös luo niinkutsutun Magnussonin laitteen, joka helpottaa strider-sotakoneiden tuhoamista huomattavasti. Magnussonin ylpeys rakettiaan ja laitettaan kohtaan on havaittavissa läpi pelin, hänen kehuen itseään lähes hysteerisesti onnistuneen rakettilaukaisun jälkeen.


text: Wallace Breen on yksi harvoista Black Mesan onnettomuudesta selviytynyt tiedemiehistä, sekä Black Mesan tutkimuslaitoksen johtaja. Breen on "Half-Life 2":n antagonisti. Hänen ääninäyttelijänsä oli veteraaninäyttelijä Robert Culp.


text: Tohtori Breen ei esiinny alkuperäisessä "Half-Life":ssa, mutta tähän viitataan nimellä "hallinnoija" mm. tohtori Kellerin toimesta. Ei ole selvillä, kuinka Breen selvisi ulos Black Mesasta.


text: Tohtori Breen onnistui sanotun "seitsemän tunnin sodan" (engl. "Seven Hour War") päättymisen jälkeen solmimaan rauhan Maahan hyökänneen Combine-muukalaisimperiumin kanssa. Breenin ansiosta Combine päätti assimiloida ihmiskunnan ja Maan luonnonvarat osaksi valtaisaa armeijaansa, ja Breen itse nimitettiin Maan yksinhallitsijaksi. Asemastaan huolimatta Breen on kuitenkin pelkkä Combinen kontrolloima nukkehallitsija, jonka tehtävänä on järjestää valtavissa televisiomonitoreissa esitettäviä propagandapuheita, joissa hän ylistää Combinea ja väittää ihmisille, että vapaaehtoinen liittyminen Combineen on ainutlaatuinen tilaisuus ylittää nykyihmisyyden rajoitukset ja kehittyä ihmisolentona eteenpäin. Transhumanistisista puheistaan huolimatta Breenin puheiden todellisena tarkoituksena on kuitenkin estää ihmisiä saamasta selville, että Combine pyrkii alistamaan ihmiskunnan orjatyövoimaksi.


text: Breen ei esiintynyt koskaan ensimmäisissä osissa, ja tämä nähdään Half-Life 2:ssa ensimmäisen kerran Kaupunki 17:n (engl. "City 17") rautatieasemalla, jossa hän toivottaa Gordon Freemanin ja muut kaupunkiin junan kyydissä saapuneet matkustajat tervetulleiksi. Pelin alkupuolella Freeman kuitenkin joutuu Isaac Kleinerin laboratoriossa kaukosiirto-onnettomuuteen, jonka seurauksena hän hetkellisesti kaukosiirtyy Breenin toimistoon Linnoituksessa. Breen huomaa Freemanin ja määrää Combinen sotajoukot kaappaamaan Freemanin, mikä käynnistää pelin loppuratkaisuun johtavien tapahtumien ketjureaktion. Pelin aikana Freeman näkee useita kertoja monitorien välityksellä puheita järjestävän Breenin, ja myöhemmin Nova Prospektin vankilalaitoksessa Freeman ja Alyx Vance näkevät Combinen värväämäksi vakojaaksi paljastuneen Judith Mossmannin keskustelemassa Breenin kanssa.